ועדת המשנה לתחרות ושירות ללקוח במערכת הבנקאית, כנסת 25, פרוטוקול מספר 3, 2023-08-14 00:00

רון כץ: בוקר טוב

רון כץ:  אני מתכבד לפתוח את ישיבת ועדת המשנה לבנקאות ותחרות בשוק הבנקאי

רון כץ:  על סדר -היום: קידום התוכניות לחינוך פיננסי לעידוד התנהלות כלכלית נבונה

רון כץ:  נושא החינוך הפיננסי הוא אחד הנושאים אולי הכי משמעותיים שאנחנו צריכים לעסוק בו

רון כץ:  לצערי, עד היום הוא נפל בין הכיסאות, או יותר נכון, נפל בין המשרדים

רון כץ:       אנחנו רואים שלפי הנתונים של ה-OECD ברוב המדינות של הארגון מקודם נושא התוכניות האסטרטגיות הלאומיות

רון כץ:  לצערי, במדינת ישראל אנחנו עדיין לא שם

רון כץ:  רפורמת בכר בשוק ההון בשנת 2005 קבעה שתוקם קרן ממשלתית לחינוך פיננסי

רון כץ:  הקרן טרם הוקמה

רון כץ:       בשנת 2011 התקבלה החלטת ממשלה מס' 3926 של הגברת החינוך הפיננסי

רון כץ:  נקבע כי אגף שוק ההון יגבש תכנית אסטרטגית לאומית בנושא החינוך הפיננסי ותוקם מחלקה ייעודית באגף שתרכז את הטיפול

רון כץ:  לצערי לא הועבר לשם תקציב וגם שם אנחנו עדיין בבעיות

רון כץ:       בהיעדר גוף מרכזי אחד שמתכלל את נושא החינוך הפיננסי בישראל, אין לנו מדיניות ממשלתית אמיתית שתאגד את כל הגופים הנהדרים שיושבים סביב השולחן הזה שיש להם המון רצון טוב

רון כץ:  עם חלקכם הגדול נפגשתי בנפרד ואני יודע שיש יוזמות אישיות משמעותיות שעושות הרבה טוב למדינת ישראל

רון כץ:  אבל בקונסטלציה שנוצרה, שמדינת ישראל צריכה להסתמך על רצון טוב של גוף כזה או אחר, אנחנו מבינים שיש לנו פה בעיה משמעותית

רון כץ:       החינוך הפיננסי במדינת ישראל לוקה בחסר

רון כץ:  כל אזרח במדינת ישראל יודע להשוות מוצרים בסופר אבל, לצערי, אם תוציאו אותו מהסופר ותכניסו אותו לבנק, אז הוא כבר לא מבין כלום

רון כץ:  ואם נדבר על משכנתאות, אז עברנו עוד צעד שהופך להיות קשה יותר

רון כץ:  אני כבר לא רוצה לדבר על מכשירים פיננסיים שלצערי לא מספיק מוכרים היום, למרות הרצון הטוב של כולם

רון כץ:  מעבר לרצון טוב צריך להיות פה גוף אחד גדול שמתכלל ושייקח את זה על עצמו כי בסופו של דבר אי-אפשר לצפות מתושבים במדינת ישראל להיות אחראים ברמה הפיננסית אם לא ניתן להם את הכלים לכך

רון כץ:       מערכת החינוך צריכה לחשוב על מסלול שמתחיל מהגן

רון כץ:  דרך אגב, יש ספרים נהדרים של בנק ישראל שעשו את זה

רון כץ:  צריך להתחיל מהגן והמשך הלאה עד סוף הרצף החינוכי

רון כץ:  דרך אגב, זה כמו שאנחנו עושים בתעבורה, כמו שאנחנו עושים בעוד נושאים במדינת ישראל

רון כץ:  אם הצבא לא ייקח את זה משם ויידעו  לתת לחיילים המשוחררים כלים מה לעשות אחר-כך; אם הבנקים לא יידעו לפשט אפילו עוד יותר את מה שהם עושים ולנסות לתת איזשהם מכשירים קלים יותר וטובים יותר, אנחנו נישאר באותו מקום

רון כץ:       נפתח עכשיו סבב ונשמע את כולם

רון כץ:  נתחיל עם בנק ישראל

רון כץ:  אחרי זה נחשוב איך אנחנו עושים את זה יחד ואיך מנסים לייעל את הדבר הזה

רון כץ:  אני כבר רוצה לומר לכם שמאוד התרשמתי מבנק ישראל וממה שהם עושים ומהרבה מאוד מהאנשים שישבתי איתם פה

רון כץ:  אני חושב שיש עם מה לעבוד ואני חושב שיש הרבה רצון טוב

רון כץ:  אנחנו צריכים למצוא את הדרך איך מפקסים את זה ומקימים את הגוף שצריך לקום

רון כץ:  ניתן לאזרחי מדינת ישראל את הכלים שהם צריכים לקבל ולא את הכלים שמקבלים רק בשעות משבר וחרום, שאז אנחנו יודעים לשלוח להם יועצים שיצילו אותם מצרות

רון כץ:  בואו נהיה אנחנו היועצים לפני שהם נכנסים לצרות האלה

רון כץ:       בנק ישראל, בבקשה

נורית פלתר איתן: אני מנהלת מחלקת תקשורת והסברה בבנק ישראל ואמונה בין היתר על החינוך הפיננסי מזה שנה וחצי

נורית פלתר איתן:  תודה רבה חבר הכנסת כץ על הדיון החשוב הזה

נורית פלתר איתן:       אני אתן סקירה קצרה של סקר עומק שעשינו בבנק שמשווה את מצב הידע הפיננסי, ההבנה והאוריינות הפיננסית בחברה הישראלית אל מול ה-OECD

נורית פלתר איתן:  זה סקר שעשינו לאחר שבמשך 12 שנה לא בוצע מחקר עומק בישראל בכלל וזאת ביחס ל-OECD שמודד בממוצע אחת לשנתיים את מדינות ה-OECD

נורית פלתר איתן:  עשינו זאת כדי להבין באצבע על הדופק איפה אנחנו עומדים ומה צריך לעשות

נורית פלתר איתן:       אני שמחה להגיד לך, אדוני היו"ר, שבשיתוף פעולה עם מרבית הרגולטורים ומשרדי הממשלה שכאן, פנינו ללשכה המרכזית לסטטיסטיקה ובסוף שנת 2024 בואך 2025 תערוך הלשכה המרכזית לסטטיסטיקה מחקר עומק על רמת האוריינות, ההבנה והחינוך הפיננסי בישראל

נורית פלתר איתן:  אנחנו בבנק ישראל נישא בעלויות של המחקר הזה

נורית פלתר איתן:       לאחר מכן אדבר בקצרה כי אני מבינה שגם רשות שוק ההון נמצאת כאן והיא הגורם המוסמך על-פי הממשלה והיא גם תציג היום

נורית פלתר איתן:  אנחנו נדבר בקצרה על ועדה להכלה פיננסית, שעמדו בראשה המשנה לנגיד בנק ישראל, משרד המשפטים והמשרד לשוויון חברתי

נורית פלתר איתן:  אחת המסקנות שלהם היתה הצורך בתכלול ואיחוד חינוך פיננסי לחברה הערבית

נורית פלתר איתן:  עוד מעט נראה שזאת חברה שהיא בעלת מאפיינים הנמוכים ביותר של אוריינות פיננסית, בנוסף למגזרים אחרים שאציג כאן בהמשך

נורית פלתר איתן:       אנחנו נמצאים עכשיו בעיצומה של עבודה מתודולוגית להבנת הפערים והחסמים

נורית פלתר איתן:  אני מאוד מתחברת למה שאמרת

נורית פלתר איתן:  אגב, זה לא רק משרד החינוך

נורית פלתר איתן:  חינוך פיננסי הוא מגיל אפס עד 120 ומי ייתן ויחיו אחרי 120, כי לאורך כל שלבי החיים חייבים לתפוס את הציבור הנכון במקום הנכון

נורית פלתר איתן:  כמו שאמרת, זה גני ילדים וחיילים משוחררים

נורית פלתר איתן:  זה השלב שבו אתה יכול לפתוח את חשבון הבנק שלך, זוגות צעירים, לקיחת משכנתא, הלוואות, התנהלות בשוק ההון ושוק ניירות הערך, הפנסיה שלך עד בואך 120

נורית פלתר איתן:  בכל המקומות האלה כמעט אנחנו מוצאים לקונות בחברה הישראלית ובתתי החברות והמגזרים בחברה הישראלית

נורית פלתר איתן:       בסיום הדברים יינתן חינוך פיננסי לחברה הערבית

נורית פלתר איתן:  הנגיד הקצה תקציב לתוכנית חומש שאנחנו מתכללים יחד

נורית פלתר איתן:  המטרה כאן היא לעבוד בשיתוף פעולה עם משרד החינוך, עם רשות לניירות ערך, רשות שוק ההון, גורמי חברה אזרחית ובעיקר הגורמים של החברה הערבית, בין אם זה הרשויות המקומיות, מנהלי בתי הספר וכדומה

נורית פלתר איתן:  שם אנחנו נמצאים בסופה של עבודה מתודולוגית לקראת בניית אסטרטגיה

נורית פלתר איתן:  לאחר מכן, בשיתוף ועדת היגוי נרחבת, נתחיל ליישם בחמש השנים הבאות

נורית פלתר איתן:       (מוצגת מצגת)     נצלול ממש בקצרה, זאת מצגת די קצרה

נורית פלתר איתן:       יש שחקנים רבים בשוק, רובם עושים עבודה טובה

נורית פלתר איתן:  ב"גפן" יש היום תוכניות

נורית פלתר איתן:  רשות שוק ההון  היא זאת שאמונה ועל-פי החלטת הממשלה לפני מספר שנים היא עשתה צעדים משמעותיים בנושא

נורית פלתר איתן:  אבל נכון לעכשיו, כפי שאמרת ובצדק, אנחנו די עובדים בסיילו והתוצאות בהתאם

נורית פלתר איתן:       חינוך ואוריינות פיננסית: חינוך ואוריינות פיננסית מייצרים חוסן פיננסי

נורית פלתר איתן:  זאת בריאות פיננסית

נורית פלתר איתן:  זאת היכולת של הציבור ודור העתיד להתנהל בעולם שהופך להיות הרבה יותר דיגיטאלי, הרבה יותר מורכב עם הרבה יותר אפשרויות בחירה

נורית פלתר איתן:  חייב את הבריאות הפיננסית הזאת על-מנת שדור העתיד שלנו יוכל להמשיך ולתפקד

נורית פלתר איתן:       כאמור, ביצענו סקר חלוץ שכולל את כלל החברה הישראלית

נורית פלתר איתן:  כאן יש לכם הסבר קצר איך הוא בוצע

נורית פלתר איתן:  הדבר הראשון שבדקנו זה הידע, ההתנהגות והגישה

נורית פלתר איתן:  לפי ה-OECD שלושת הדברים הללו, שילוב של ידע, דהיינו, מה אני יודע? האם אני יודע חישוב ריבית? האם אני יודע מה היא האינפלציה? איך אני מתנהל? האם אני מנהל את התקציב שלי? האם אני יודע שעלי לחסוך כעת עבור הוצאות בעתיד? האם אני יודע להעדיף חסכון לטווח ארוך על פני בזבוזים בטווח המיידי?      אני יכולה לסכם לכם את חמש הדקות הבאות שאני אדבר במשפט אחד: בישראל בהשוואה ל-OECD, הידע בינוני, ההתנהגות בינונית והגישה בינונית ויש אוכלוסיות שבהן המדד אפילו חלש יותר

רון כץ: כשהיא אומרת בינונית היא החמיאה לכם, ראיתי את הסקר

נורית פלתר איתן: שאלה ראשונה שהיא מהותית אבל מאוד פשוטה וזה הניסיון להבין האם הציבור מבין ויודע מה היא אינפלציה? יש לך 1,000 שקלים

נורית פלתר איתן:  את צריכה לחכות שנה כדי להשתמש ב-1,000 האלו והאינפלציה היא 2%

נורית פלתר איתן:  כמה יהיה שווה הכסף בעוד שנה? יותר מ-1,000? פחות מ-1,000? המדד של ה-OECD קובע שאתה צריך לעבור ציון סף של 70 כדי להגיד שיש לך רמת אוריינות וחינוך פיננסי ראוי

נורית פלתר איתן:  ציינתי במצגת הזאת שתי אוכלוסיות שחייבים לשים עליהן דגש

נורית פלתר איתן:  החברה הערבית שמעל 50% מהם לא מבינים את משמעות האינפלציה ולצערי, נשים

נורית פלתר איתן:  נשים בישראל, קרוב ל-50% לא יודעות לחשב ריבית של אינפלציה

נורית פלתר איתן:      מבוגרים כמוני שחיו בשנות השמונים יודעים מה היא אינפלציה

נורית פלתר איתן:  אנחנו רואים שכשאנחנו שואלים לפי פילוח של גיל, מי שחי כאן כשהיתה באמת אינפלציה של 100%, 120% יודע מה זה

נורית פלתר איתן:  צעירים לאורך הזמן לא יודעים

נורית פלתר איתן:  כשאתה לא יודע אתה גם לא יודע להתנהל בתקופה כזאת וכאן המספרים מדברים בעד עצמם

נורית פלתר איתן:       חישוב ריבית, שאלה מאוד דומה

נורית פלתר איתן:  יש לך 100 שקלים, את סוגרת אותם לשנה, מה צפוי להיות לך בעוד שנה? 102? פחות מ-102? הנתונים פה לא ממש רעים

נורית פלתר איתן:  בעיקר אני רוצה לשים פה דגש על החברה החרדית כי החברה החרדית בישראל היא מאוד ייחודית מהבחינה הזאת

נורית פלתר איתן:  שימו לב שרמת האוריינות די גבוהה

נורית פלתר איתן:  היית מצפה, לכאורה, שבחברות ממעמד סוציו אקונומי נמוך רמת האוריינות הפיננסית תהיה נמוכה

נורית פלתר איתן:  דווקא בחברה החרדית, על מאפייניה הייחודיים, זרימת המידע המהירה, הכלכלה של הגמ"חים וכדומה, אנחנו רואים שרמת האוריינות והידע שלהם יותר גבוהים מאשר אוכלוסיות אחרות

נורית פלתר איתן:       כאן השאלה ששאלנו היתה: הבנת המשמעות של פיזור סיכונים

נורית פלתר איתן:  לא לשים את כל הביצים שלך בסל אחד

נורית פלתר איתן:  המשפט היה בנכון או לא נכון

נורית פלתר איתן:  אגב, זה אחד לאחד השאלון של ה-OECD שתרגמנו אותו לעברית ועשינו אדפטציות בעזרת חטיבת המחקר בבנק על-מנת להתאימו לישראל

נורית פלתר איתן:  השאלה היתה: האם בדרך-כלל אפשר להקטין את הסיכון בהשקעה בשוק ההון באמצעות קניית מגוון רחב של מניות וניירות ערך?     כאן שוב אני רוצה להתמקד בנשים כי מכל מדינות ההשוואה שלנו, הנשים בישראל נמצאות בשליש התחתון

נורית פלתר איתן:  מה זה אומר עלינו כשחקניות בשוק ההון? בעולם המניות? בעולם ניירות הערך? תבינו, גם מי שלא הולך קדימה בעולם שכל-כך מתקדם, אתה בעצם הולך אחורה

נורית פלתר איתן:  אנחנו גם יודעים בישראל ומחקרים של בנק ישראל הראו לנו שהחלשים שלנו חלשים הרבה יותר מהחלשים של ה-OECD

נורית פלתר איתן:  ייקח לנו זה אומר שגם אם אנחנו נתחיל לפעול עכשיו, כפי שאמר יו"ר הוועדה, ייקח לנו הרבה זמן לסגור את הפערים הללו

נורית פלתר איתן:       לסיכום, תיראו איפה אנחנו עומדים

נורית פלתר איתן:  מדינות שאנחנו לא באמת רוצים להשוות את עצמנו אליהן, עם כל הכבוד לאינדונזיה וקולומביה

נורית פלתר איתן:       נעבור מכאן למדד ההתנהגות

נורית פלתר איתן:  המדד הזה מאוד חשוב

נורית פלתר איתן:  הסוגיה המרכזית כאן היא שהימנעות מגירעונות והשארת איזו כרית של חיסכון מאפשרת לפרט להתמודד עם משברים במהלך החיים

נורית פלתר איתן:  זאת יכולה להיות קורונה, חלילה מחלה או כל דבר אחרא

נורית פלתר איתן:  כאן, ככל שאתה לומד התנהגות נכונה מגיל צעיר יותר ויודע לפעול נכון בהתאם, איכות החיים שלך, החוסן הפיננסי שלך יגדל לאורך הזמן

נורית פלתר איתן:       אני רוצה להראות שלא הכול שחור, שלא יגידו שאני רק מראה דברים פסימיים

נורית פלתר איתן:  ישראל ביחס למדינות ה-OECD יש לנו חוזקה משמעותית והיא הנטייה לשלם חשבונות בזמן

נורית פלתר איתן:  מוסר התשלום במדינת ישראל הוא גבוה

נורית פלתר איתן:  אגב, זה יכול להיות מכמה סיבות שניסינו לחשוב עליהן

נורית פלתר איתן:  זה יכול להיות באמת מוסר תשלומים גבוה, זה יכול להיות מדיניות ממשלתית או אכיפה משמעותית שיש בישראל, או ריביות גבוהות על פיגורים ואיחורים

נורית פלתר איתן:       השקף הזה קצת מורכב אבל אני חושבת שהוא באמת מספר בקצרה את הסיפור כולו

נורית פלתר איתן:  אם ההוצאות השוטפות גדולות מההכנסות, הציפייה, כלל א' בהתנהלות פיננסית נכונה היא שתצמצם את ההוצאות

נורית פלתר איתן:  מה שאנחנו רואים כאן זה שבעוד ב-OECD בסביבות 75% אומרים שהם עומדים בהוצאות שלהם, כלומר, כלומר ההוצאות קטנות מההכנסות

נורית פלתר איתן:  השאר אומרים שהם מצמצמים

נורית פלתר איתן:  בישראל, שימו לב, שבחברה הכללית 66% אכן עומדים, אבל יש נטייה לקחת הלוואות

נורית פלתר איתן:  בחברה הערבית זה עוד יותר בולט

נורית פלתר איתן:  מי שלא עומד בהוצאות שלו לא מצמצם אלא מגדיל את ההכנסות בצורה שבעצם מביאה אותו לסחרור

נורית פלתר איתן:  עוד הלוואות, עוד ריביות, להיכנס לאוברדרפט וכדומה

נורית פלתר איתן:  זאת התנהגות שלילית שאם היינו צריכים להעביר שיעור אחד בחינוך פיננסי, זה הסיפור

נורית פלתר איתן:        לסיכום, שוב זרקור שלילי, בעיקר על החברה הערבית

נורית פלתר איתן:  כאן החברה הערבית בולטת לרעה גם במדד הגישה

נורית פלתר איתן:  גישה בודקת בעיקר מה הנטייה שלי לצרוך היום על חשבון חיסכון, או הבנה שאני צריך לשמור עתודה לעתיד

נורית פלתר איתן:  במדד הגישה, שימו לב, אני רוצה לשים זרקור על החברה הערבית

נורית פלתר איתן:  בניגוד, לכאורה לאיזה  היגיון כלכלי, ככל שהרמה הסוציואקונומית שלך נמוכה יותר, כך יש לך העדפה להווה

נורית פלתר איתן:  כאילו תחושת פיצוי

נורית פלתר איתן:  אני אקנה לעצמי את האוטו הכי טוב, אני אארח כיד המלך, המקרר שלי תמיד יהיה מלא, אבל החשבון שלי או היכולת שלי לדאוג לעתיד שלי היא אפסית

נורית פלתר איתן:  כאן בולטת לרעה החברה הערבית ובולטת לטובה החברה החרדית בישראל

נורית פלתר איתן:       עוד סוגייה בעייתית שאנחנו רואים כאן, שלעיתים יש חברות בישראל, בפרגמנטציה של הכלכלה הישראלית, שסבורים שהם יודעים, שהם מבינים

נורית פלתר איתן:  זאת סכנה גדולה כי אנחנו רואים במחקר שהם לא יודעים

נורית פלתר איתן:  כאשר אתה לא יודע אבל אתה חושב שאתה יודע, אתה עושה טעויות

נורית פלתר איתן:       לסיכום, סימנו לכם באדום את כל המקומות שבהם ישראל נמצאת מתחת לממוצע של ה-OECD וזה בהחלט ממפה לנו היכן נדרשת התערבות ומה עלינו לעשות כדי לשפר את מצבה של ישראל

נורית פלתר איתן:       אם ניקח משהו מהסיפא, זה שתוכניות פיננסיות יכולות לייצר שינוי

נורית פלתר איתן:  אם בעבר היתה מחשבה שתוכניות פיננסיות תופסות לטווח המיידי והידע הולך ואוזל, אנחנו כבר רואים במחקרים שלא כך הוא

נורית פלתר איתן:  ככל שנתפוס מגיל צעיר יותר ונדע לעשות את זה נכון ברמת ממשלה, אנחנו נוכל לייצר את השינוי הזה

נורית פלתר איתן:       שימו לב כאן שככל שרמת האוריינות הפיננסית גבוהה יותר, אתה תשתמש ביותר מוצרים פיננסיים

נורית פלתר איתן:  כלומר, שיפור קטן בהבנה גורם לך לשיפור משמעותי בהתנהלות

נורית פלתר איתן:  זה התובנות של המחקר

נורית פלתר איתן:  הסברתי לכם בהתחלה בהרחבה מה אנחנו עושים

נורית פלתר איתן:       לקראת סיום אני רוצה להציג

נורית פלתר איתן:  הקמנו אתר ייעודי שאליו אנחנו שולחים תכנים קו המשווה של בנק ישראל שנועד לסייע לציבור הכללי בהתנהלות

נורית פלתר איתן:  אנחנו עכשיו גם נוציא קמפיין, בסיועם של מומחי כלכלה התנהגותית, איך הציבור בישראל יוכל לטייב את ההתנהלות שלו

נורית פלתר איתן:      מעבר לפעילות בחברה הערבית הספציפית הייעודית, אנחנו עושים בבנק פעילות לקרוב ל-15,000 איש מאז הקורונה

נורית פלתר איתן:  אנחנו רוצים לעלות חזרה למספרים יותר משמעותיים

נורית פלתר איתן:  יוצאים לבתי ספר

נורית פלתר איתן:  יש סיפוק מאוד גדול

נורית פלתר איתן:  חשוב שנמצא פה גם המשרד לשוויון חברתי כי ישנם מקרים של הונאות קשישים, עוקץ

נורית פלתר איתן:  זה גם חלק מהידע וההבנה

נורית פלתר איתן:  נכנסים גם לעולמות שחדשים לי, עולמות הטיק טוק, כדי להתחיל לתפוס עוד ועוד אוכלוסיות שלא בהכרח יישבו ויקראו את כל אין סוף החומרים

נורית פלתר איתן:       בסופו של דבר מה צריך?     דבר ראשון, לפני שמחליטים על השקעה של שקל, צריך להעמיק את העבודה המתודולוגית כדי להבין איפה אנחנו משקיעים, איך משקיעים

נורית פלתר איתן:  צריך לגבש את המדדים של ההצלחה כדי שנוכל למדוד את עצמנו, איפה הצלחנו ואיפה נכשלנו ומה משפרים

נורית פלתר איתן:  חייבים את כל הגורמים לעבוד יחד ולהפסיק עם הסיילו

נורית פלתר איתן:  אני חושבת שבעבודה בחברה הערבית אנחנו די מצליחים לעשות את זה

נורית פלתר איתן:  אנחנו חייבים גם את המערכת הבנקאית שנמצאת כאן כשותפה

נורית פלתר איתן:  חברה אזרחית משמעותית מאוד, מדידה שוטפת ובעיקר עין כמו שיש כאן בוועדה ועין ממשלתית שכל הזמן דוחפת ודוחפת

נורית פלתר איתן:  תודה רבה

רון כץ: תודה רבה

רון כץ:  מרשים שלקחתם על עצמכם משהו שהוא לא בדיוק יושב על המחויבות שלכם והובלתם אותו קדימה

רון כץ:  זה דבר טוב

רון כץ:  כל מי שיושב סביב השולחן הזה, בחלקת האלוהים שלו עושה את המקסימום שאפשר

רון כץ:  עכשיו חשוב לשמוע איך כל אחד עושה את זה ואחרי זה נראה איך אנחנו עושים את זה ביחד

רון כץ:       הצטרף אלינו חבר הכנסת ירון לוי

רון כץ:  ירון נכנס רק לאחרונה לכנסת, ברוך הבא ובטוח שתהיה חבר חשוב בוועדה הזאת

רון כץ:      אתה רוצה לומר משהו?     

ירון לוי:  אני אשמח לשמוע ואחר-כך יש לי גם כמה דברים

רון כץ: נמשיך עם יעל רגב מרשות שוק ההון

יעל רגב: אני מרשות שוק ההון

יעל רגב:       חשוב לי לציין שאנחנו מאוד מברכים על הדיון הזה

יעל רגב:  אני לא אגיד שהוא מתפרץ לדלת פתוחה אבל הדלת כבר פתוחה מזה זמן

יעל רגב:  בימים אלה ובחודשים אלה אנחנו עובדים על הקמה מחדש של הפונקציה של חינוך פיננסי בצורה יותר רצינית אצלנו

יעל רגב:  אני תכף אפרט מה נעשה בעבר ולמה זה קצת הפסיק ומה אנחנו מתכננים לעשות ממש בטווח הזמן הקרוב כדי להקים את זה מחדש

יעל רגב:       (מוצגת מצגת)      אסקור בקצרה

יעל רגב:  החלטת הממשלה מ- 2011 בעצם קבעה שמוטל על הממונה על שוק ההון לעשות

יעל רגב:  החלטת הממשלה קובע שממונה יכין תכנית מדיניות לאומית לחינוך פיננסי, יקים מחלקה לחינוך פיננסי, יכנס את הנהלת הקרן הציבורית לחינוך פיננסי, יסדיר בחקיקה נושאים רלוונטיים בכל מה שקשור לאוריינות הפיננסית והנגשת מידע לציבור וגם ינגיש מידע לציבור הרחב בכלים שונים

יעל רגב:  בנוסף, הממונה יקדם שיתופי פעולה ידע ומחקר בנושאים הנוגעים לחינוך פיננסי

יעל רגב:       תכף אדבר קצת על מה ביצענו

יעל רגב:  לפני זה אני רוצה להתייחס בכמה מילים לעניין קרן הציבורית לחינוך פיננסי

יעל רגב:  ב-2005 נקבע שתוקם כזאת קרן

יעל רגב:  ככל שהצלחנו להתחקות, נראה שמה שקרה הוא שאף גוף לא היה אמון על הקמתה

יעל רגב:  אנחנו כרשות צריכים לכנס אותה ככל שהיא תקום אבל אין לנו דרך למנות אותה

רון כץ: מי אמור למנות אותה?     

יעל רגב: למיטב הבנתי וממה שחקרנו בחוקים ובמסמכים השונים, לא מוגדר בחוק וגם לא בתיקוני החקיקה לחוק הריכוזיות מי ממנה אותה

יעל רגב:  כנראה שר האוצר אמור לאשר את חברי הנהלת הקרן

יעל רגב:  יש איזו לקונה כלשהי

יעל רגב:  לפי מה שאנחנו מבינים זאת הסיבה שהיא לא הוקמה וזה קצת נפל בין הכיסאות

יעל רגב:  אנחנו כמובן, נברך על הקמתה ונשמח לסייע ולתת יד

יעל רגב:  ברגע שתוקם הקרן אנחנו נכנס אותה כפי שהוטל עלינו

יעל רגב:  אם יש צורך לתקן או לעשות משהו, אנחנו פה ורוצים לשתף בזה פעולה ולדאוג לזה שהיא תקום

יעל רגב:       הפעולות שבוצעו: עם קבלת החלטת הממשלה הוקמה באגף שוק ההון מחלקת חינוך פיננסי

יעל רגב:  אותה מחלקה כתבה אז אסטרטגיה לאומית לחינוך פיננסי, הקימה את אתר "האוצר שלי", שאני מניחה שהיושבים סביב השולחן מכירים

יעל רגב:  בעצם, במשך כמה שנים נעשו פעולות מאוד יפות בתחום והתחילו לקדם את התכניות השונות, גם עם משרד החינוך וגם עם שיתופי פעולה

יעל רגב:  כנראה באיזה שלב, זה גם תלות בחילופי כוח אדם ותיעדופים שונים, אבל המחלקה פורקה בשלב כלשהו

יעל רגב:  כלומר, באחד משינויי המבנים הארגוניים אצלנו היא בוטלה

רון כץ: כלומר, היא לא קיימת בכלל

יעל רגב: היא כן קיימת

רון כץ: מתי הקימו אותה מחדש?     

יעל רגב: אני מייד אגיע לזה

יעל רגב:  בעצם, בשנים הראשונות באמת גם נכתבה אותה אסטרטגיה לאומית וגם הוקם אתר "האוצר שלי" שקיים עד היום

יעל רגב:  גם אחרי שהיא הפסיקה לפעול, המשכנו בכיוונים החשובים שהן בעצם הפעולות עצמן

רון כץ: מתי היא הוקמה מחדש?     

יעל רגב: היא הוקמה מחדש ב-2020 או 2021 תחת מחלקת דוברות וניהול מדיה אצלנו

רון כץ: היא תוקצבה?     

יעל רגב: היא תוקצבה אבל אז בדיוק הממונה שוב התחלף

יעל רגב:  אני תכף אני אגיע לעניין התקציב

יעל רגב:  אני רוצה קודם לפרט מה עשינו ואחרי זה לדבר על התקציב

רון כץ: אז בעצם, בפועל היא לא בדיוק קיימת

יעל רגב: אתה רוצה שאני אדבר על זה עכשיו? אין לי בעיה

רון כץ: לא

רון כץ:  זה מסביר הרבה ממה שקורה

יעל רגב: אני רוצה להסביר באופן כרונולוגי מה קצת עשינו באמצע

יעל רגב:       אני ארוץ ברמת הכותרות על הסדרות רלוונטיות

יעל רגב:  זה כמובן לא הכול אבל חשוב לי שתראו שיש הרבה הסדרות והרבה כלים שבעצם הרשות מקדמת וקידמה שנוגעים לאוריינות פיננסית, להנגשת מידע

יעל רגב:       אני אתן כמה דוגמאות

יעל רגב:  בתחום החיסכון הפנסיוני יש לנו את כל ההסדרות שמטרתן בעצם להקל על הבחירה ועל התאמה של מסלולי ההשקעה לציבור

יעל רגב:  קודם כל, לפני שהציבור יכול להבין לעומק את המשמעויות, חשוב שהוא יהיה במקומות שנכונים לו ושהוא יבחר את הבחירות הנכונות

יעל רגב:  אם צריך קצת יותר ברירת מחדל, כמו מסלולים אחרים כברירת מחדל

יעל רגב:  קרן פנסיה ברירת מחדל בעצם מנמיכה את דמי הניהול למינימום אז בעצם יהיה לו את זה

יעל רגב:       יש מסלולים שמותאמים למגזרים רלוונטיים כמו הלכה, שריעה

יעל רגב:       קופות קרן להשקעה זה בעצם מוצר שנוצר כדי להגדיל את המגוון הפיננסי הזמין לרובד השלישי, לחיסכון הנוסף

יעל רגב:  פעלנו בתחומים שונים על-מנת להבטיח שגם מי שאין לו את כל האוריינות הפיננסית לא יאבד כספים

יעל רגב:  לדוגמה, איחוד חשבונות לא פעילים, כל הרפורמה של משיכת סכומים קטנים מחשבונות לא פעילים כדי שבעצם דמי הניהול לא יאכלו אותם ואנשים יוכלו לצרוך אותם באופן שוטף כי ממילא הם לא ישרדו עד גיל הפרישה

יעל רגב:       מבחינת הנגשת כלים לציבור

יעל רגב:  אנחנו עוברים רובד אחד הלאה להגביר את האוריינות הפיננסית ולתת לציבור כלים שהוא יוכל להשתמש בהם כשהוא בוחר בחירות פיננסיות

יעל רגב:  יש לנו את המחשבונים השונים

יעל רגב:  יש לנו אתרים שמנגישים מידע

יעל רגב:  יש לנו את אתר הביטוח

יעל רגב:  הר הביטוח מאפשר לאתר מוצרי ביטוח שונים ולדעת אם יש כפל ביטוחים

יעל רגב:  אם אין ביטוח מה הכיסוי כולל

שי אבו: אפרופו הונאות, חשוב מאוד להדגיש שבאתרים האלה יהיה סיומת gov

שי אבו: il

שי אבו:  הרבה אנשים מנצלים את זה וקמות עוד חברות שעושקות את הציבור

רון כץ: האתרים האלה זה לא gov

רון כץ: il?     

עפר שלח: 	 אם תפתח בגוגל הר הכסף או הר הביטוח - - -      

רון כץ: טוב, רגע, נעשה את זה מסודר

יעל רגב: בהתייחס להערה, אנחנו שמים דגש על זה ואנחנו מתקציבם קידום ממומן כדי לוודא שהאתר הרשמי והנכון יקפוץ ראשון

רון כץ: למה זה לא gov

רון כץ: il?     

יעל רגב: זה כן

יעל רגב:  פשוט יש אתרים שמתלבשים על השם הזה וכשאתה עושה גוגל הם מקדמים את עצמם על פני האתר הרשמי ואז יש שם הטעיות

יעל רגב:  אנחנו פועלים ברמה של קידום ממומן כדי למנוע את זה

יעל רגב:       אחד הדברים שאנחנו מתכוונים לתקשר לציבור באמצעות קמפיין זה הנושאים האלה, כדי שאנשים יהיה מודעים לאן הם נכנסים ומה הם בודקים

יעל רגב:       הר הכסף בעצם מאתר חסכונות

יעל רגב:  פעם זה היה חסכונות לא פעילים והיום זה גם חסכונות פעילים ואתה יכול לראות את כל תמונת המצב שלך

יעל רגב:  המסלקה הפנסיונית זה בעצם הכלי הרשמי שמאחד את המידע מכל החברות הפנסיוניות ועוזר לנו

יעל רגב:  גם כשאתה בא לנייד, בעל הרישיון שמסייע לך בניוד, יש לו חובת שימוש במסלקה הפנסיונית לבדוק מה החסכונות שיש לך ולוודא שהכול מאוחד לכדי חיסכון אחד

יעל רגב:       יש מחשבונים שונים של ביטוחים שמאפשרים השוואת מחירים והשוואת תנאים

יעל רגב:  יש של רכב חובה, יש של בריאות, יש של ביטוחי חיים, ביטוחי דירה

יעל רגב:  השנה העלינו אזור ביטוחי בריאות

יעל רגב:  זה אזור יותר מתוחכם שמאפשר לראות כל אחד מהכיסויים שלך

יעל רגב:  האם יש כפל ביטוחי ומה הוא כולל

יעל רגב:  מה המשמעות של ביטוח פרטי מול הכיסוי של קופת החולים

יעל רגב:  זה אזור חדש בתור אתר הר הביטוח שמאפשר לראות את המצב שלך בביטוחי הבריאות

יעל רגב:       יש לנו את ביטוח הנט, שזה גמל לפנסיה שנותן את כלל הפרטים על מסלולי ההשקעה השונים, כלומר, תשואות עבר , מדדי סיכון שונים

יעל רגב:  יש כאלה שהם פחות אינטואיטיביים וחשוב לנו גם אותם להציג לציבור

יעל רגב:  כמו אכן להציג את אפיקי ההשקעה כדי שמי שרוצה לבחור מסלול, קרן פנסיה או קופת גמל חדשה, הוא ידע להשוות אותם לפי כלל הפרמטרים החשובים

יעל רגב:       הנה כמה דוגמאות איך אותם אתרים וכלים נראים

יעל רגב:       לגבי מדדי השירות, חשוב לנו להנגיש מידע גם אודות רמת השירות שהם מקבלים ולא רק נתונים יבשים

יעל רגב:  מזה כעשור אנחנו פועלים לדרג את רמת השירות במוצרים השונים בגופים המוסדיים השונים

יעל רגב:  אחת לשנה אנחנו מפרסמים את המדד הזה

יעל רגב:  אנחנו רואים שזה מאוד משפיע על הגופים לפעול לשיפור השירות שלהם, ליישב תביעות מהר יותר, לענות יותר מהר לציבור ולשפר את כל המדדים בהם הם נמדדים

יעל רגב:  הם יודעים שבסוף השנה הם יראו סולם והם רוצים להיות למעלה ולא למטה

יעל רגב:  אנחנו באמת רואים שהם שמים על זה דגש בעקבות פרסום מדדי השירות האלה

יעל רגב:       שיתופי פעולה שונים שאנחנו עורכים

יעל רגב:  פה ציינתי ממש כמה אבל יש עוד כמה שחלקם בקנה וחלקם בביצוע

יעל רגב:  היה פרויקט של "יד מכוונת פנסיונית" יחד עם ארגון "פעמונים"

יעל רגב:  ארגון פעמונים מלווה משפחות בהתנהלות כלכלית נכונה

יעל רגב:  אנחנו בעצם עזרנו פה בכל ההיבטים של החיסכון הפנסיוני וכיצד להסתכל על חיסכון פנסיוני

יעל רגב:       היתה עבודה מקיפה בשיתוף המשרד לשוויון חברתי על הגיל השלישי ובעקבותיה הוצאנו הוראות שמשפרות את השירות שניתן לאזרחים בגיל השלישי

יעל רגב:  הן מקצרות את זמן יישוב התביעות המקסימלי שהם צריכים לקבל, המענה צריך להיות יותר מהיר

יעל רגב:  הצירוף לביטוח צריכים להיות יותר גמישים ולאפשר להם בעל פה או טלפונית גם במקומות שלרוב הם דיגיטליים

יעל רגב:  הוצאנו סדרה של הוראות להנגיש את המידע לגיל השלישי

יעל רגב:       היה צוות הכלה פיננסית שנורית דיברה עליו ואנחנו חברים בו

יעל רגב:  בעקבותיו בעצם יש המלצות למגזרים שונים ובפרט למגזר הערבי להתאמה והנגשה שם לשונית וגם תרבותית של השירותים השונים

יעל רגב:  תרגום של הכלים השונים גם לערבית

יעל רגב:  יצאנו בקול קורא לסיוע לאזרחים, לתת להם ייעוץ פנסיוני לקראת פרישה על-ידי בעלי רישיון

יעל רגב:       אני עוברת לעניין התקצוב

יעל רגב:  יש פה גרף שמראה כמה תקציב שקיבלנו בכל שנה, החל מהחלטת הממשלה והלאה וכמה תקציב בעצם בוצע והוצאנו בפועל

יעל רגב:  אפשר לראות שבגדול שאנחנו ביצענו בהתאם לתקציב שניתן לנו

יעל רגב:  ב-2013 אתם רואים שכאילו ביצענו יותר אבל היתה שם עוד הרשאה להתחייב

רון כץ: ב-2012 זה 11 מיליון?     

יעל רגב: 2012 זה 7 מיליון

רון כץ: אז בעצם 2013 זאת היתה שנה - - -      

יעל רגב: אני רק מציינת שב-2013 לא קפצנו מעל הפופיק כי היתה לנו עוד הרשאה להתחייב והיינו במסגרת התקציב

יעל רגב:  ב-2013 זאת השנה שהוצאנו לפועל את התכניות מ-2012 מאז החלטת הממשלה

רון כץ: מה קרה ב-2017?     

יעל רגב: מ-2017 מאילך הפכנו לרשות ולא אגף במשרד האוצר

רון כץ: ניתקתם את הקשרים עם האוצר? הם לא היו נחמדים אליכם?     

יעל רגב: לא ניתקנו את הקשרים, אנחנו ממש בקשרים טובים איתם

יעל רגב:  ב-2017 היה שינוי במבנה הארגוני ומ-2017 אין בעצם מחלקה

יעל רגב:  הדרישות התקציביות הועברו כבר בצורה שונה

רון כץ: מה קורה היום?     

יעל רגב: כמו שציינתי, ב-2021 הממונה דאז, משה ברקת, החליט על הקמה מחדש של הפונקציה הזאת בתוך הדוברות?     

רון כץ: למה זה בתוך הדוברות?     

יעל רגב: הסברה, ניו מדיה

יעל רגב:  יותר להשתמש בכלים של רשתות חברתיים, של קמפיינים תקשורתיים

רון כץ: בתוך הדוברות יש כלכלנים?     

יעל רגב: שאלה מצוינת כי זה המשפט הבא שלי

יעל רגב:  זאת היתה ההחלטה של הממונה הקודם

יעל רגב:  ביקשו תקציב וקיבלנו

יעל רגב:  קיבלנו את התקציב באמצע השנה ואז הממונה הודיע שהוא עוזב

יעל רגב:  התחלף ממונה והיום אנחנו במינוי בפועל של כמעט שנה של הממונה עמית גל

יעל רגב:  הממונה הנוכחי החליט שהוא רוצה את זה כמחלקה מקצועית, מחלקה של תוכן, מחלקה של כלכלנים

יעל רגב:  אז בעצם עצרנו את התוכניות שהיו תחת ני7ו מדיה

יעל רגב:  הבנו שאמנם יש פה הרבה היבטים תקשורתיים וקמפיינים, אבל זאת מחלקה שבראש ובראשונה צריכה להיות מורכבת מהתוכן, מאנשי מקצוע בתחום הכלכלי, שמכירים את המוצרים האלה ואת הנדבכים הקצת יותר מורכבים ומסובכים של החסכונות הפנסיוניים וגם ברמות הביטוח

רון כץ: הבעיה היא שטובים ככל שתהיו, אתם כמעט ולא מתוקצבים מספיק

יעל רגב: אנחנו בעצם מקימים מחדש את המחלקה כמחלקה של כלכלנים וכמחלקה מקצועית

רון כץ: מתי  זה יקרה?     

יעל רגב: כבר יצאנו בקול קורא פנימי

יעל רגב:  אנחנו כרגע באיוש

יעל רגב:  כאמור, המינוי עדיין מינוי בפועל וגם באופן כללי ברשות אנחנו באיוש חסר

יעל רגב:  יש לנו מחסור בכוח אדם

יעל רגב:  כבר יצאנו בקול קורא וזה בתהליך

יעל רגב:  מבחינתנו להקים מחר בבוקר

יעל רגב:  אנחנו עומלים על זה ממש בימים אלה

רון כץ: מה מבחינת תקציב? יש תקציב?     

יעל רגב: הגשנו לאגף תקציבים איזו תכנית שכוללת בתוכה גם הקמה מחדש של המחלקה - - -      

רון כץ: מה התקציב שביקשתם?     

יעל רגב: ביקשנו 7 מיליון

יעל רגב:  עם התארכות המינוי בפועל הבנו שהשנה כבר לא ננצל את ה-7 מיליון והגענו להסכמה עם אגף תקציבים שאנחנו - - -      

רון כץ: למה זה תלוי במינוי של ראש הרשות?     

יעל רגב: זה לא בהכרח תלוי

יעל רגב:  אני אומרת בכנות לפרוטוקול שכרגע יש לנו בעיה של מחסור בכוח אדם

יעל רגב:  הרבה מחלקות קשה לנו לאייש וביניהן גם את המחלקה הזאת

יעל רגב:  אני מאמינה שברגע שהרשות כולה תתייצב נוכל להביא בשורות גם בתחום הזה

יעל רגב:  כך או כך, על המחלקה הזאת ספציפית אנחנו כבר עובדים והיא הולכת להיות מוקמת גם אם המינוי הקבוע יתעכב

יעל רגב:  הכול קצת מתעכב בגלל הבעיה הזאת

יעל רגב:  אני אומרת את זה בכנות אבל אנחנו עובדים על זה וזה אחד הדברים שהוא בראש סדר העדיפויות שלנו

יעל רגב:  ברגע שהיא תוקם יש לנו תכנית פעולה

יעל רגב:  אותו מנהל מחלקה שימונה יבנה תכנית עבודה

יעל רגב:  יש לנו די הרבה נקודות שברור לנו שחשוב לנו לקדם בשלב ראשון

יעל רגב:  תיעדפנו אותן, תמחרנו אותן ונגיע על זה להסכמות עם אגף תקציבים

יעל רגב:  נכון לעכשיו אנחנו מוכנים להתחייב שזה יקרה

יעל רגב:       אני רוצה לציין כמה פעולות שאנחנו מתכננים בטווח הזמן הקרוב

יעל רגב:  כאמור, הקמה מחדש של מחלקת תכנון פיננסי

יעל רגב:  אנחנו מתכוונים לצאת בקמפיינים אסטרטגיים רוחביים שבעצם יגבירו את המודעות לנושאים של סדר היום

יעל רגב:  דיברנו על לעורר מודעות לאתרים שהם בעצם הונאות וזה אחד מהם

יעל רגב:  זה לאו דווקא יהיה הדבר הראשון אבל זה בהחלט ברשימה שלנו

יעל רגב:  אנחנו ממשיכים לקדם שיתופי פעולה

רון כץ: תודה רבה

רון כץ:       עפרי, אחת השאלות החשובות היא איך הם יעשו את כל התכניות היפות שהם הציגו פה

רון כץ:  מבחינת האוצר, איך אתם רואים את התקצוב של האירוע הזה?     

עפר שלח: בוקר טוב

עפר שלח:  אני נציגת משרד האוצר

עפר שלח:  אלו דברים שעלו גם בסקירה של יעל והשתקפו בהם

עפר שלח:  החסם כמו שראינו אותו בגרף משנת 2022 הוא לא חסם תקציבי

עפר שלח:  זאת אומרת, המשאבים הוקצו והם כרגע התגלגלו לשנת הפעילות של 2023 וצריך עכשיו לממש אותם

רון כץ: מה התקציב של 2023? בעצם אותם 7 מיליון לא נגעו בהם?     

עפר שלח: היות והתקציב של 2022 לא מומש לנושא החינוך הפיננסי, התקציב של 2023 הוא בעצם הגלגול של העודפים משנת 2022 לנושא החינוך הפיננסי

רון כץ: אנחנו מבינים מה קרה פה

רון כץ:  בואו נראה איך אנחנו יכולים לעשות את זה בצורה טובה יותר

רון כץ:       בנק ישראל, אתם משתפים פעולה בנושאים האלה?     

יעל רגב: כן, בהחלט

יעל רגב:  צוות הכלה פיננסית היה צוות משותף עם עוד גורמים אבל בנק ישראל הוביל

יעל רגב:  יש גם המלצות שכבר מיושמות בעקבות צוות הכלה פיננסית

יעל רגב:  כמובן שגם בנושאים אחרים אנחנו בקשר

רון כץ: בואו נשמע את משרד הנגב והגליל והחוסן הלאומי

יפית בר: אני מנהלת את אגף תעסוקה ומיצוי זכויות לאזרחים ותיקים במשרד הנגב והגליל והחוסן הלאומי

יפית בר:  אגף אזרחים ותיקים עבר ממשרד לשוויון חברתי למשרד הנגב והגליל אז כל האמירות שנאמרו לגבי המשרד, הוא נוגע לאגף שלנו

יפית בר:  אני פה כדי לשים את הזרקור על אוכלוסייה מאוד חשובה לנושא חינוך פיננסי וזה האזרחים הוותיקים

יפית בר:       ניסיתי לרכז את כל הנקודות ואני מקווה שאעלה את כולן

יפית בר:  לפני כשבע שנים זיהינו את צומת הפרישה - לא גיל הפרישה עצמו אלא כמה שנים לפני - כצומת קריטית לקבלת החלטות פיננסיות

יפית בר:  מבחינתי אלה החלטות פיננסיות הרות גורל שצריך לקבל בהן החלטות כמו קרנות הפנסיה, בחירה נכונה של שיעור הפנסיה, פנסיית שארים, פנסיה מובטחת

יפית בר:  נושא של זכויות מיסים, הטבות מס בפרישה, פיצויים, תיקון 190, טופס 161, ביטוח לאומי, גובה קצבת אזרח ותיק

יפית בר:  האם לדחות את קצבת הזקנה וצבירה של 5%

יפית בר:        אני זורקת את כל המושגים האלה כי אותו אדם רגע לפני הפרישה צריך להבין מה זה כל המושגים האלה

יפית בר:  למה ההחלטות הרות גורל? כי אלה החלטות שאמורות להשפיע על ההכנסה שלו ב-20-25 שנים ה באות

יפית בר:  אדם שמגיע לגיל הזה, רוב ההכנסות שלו הן יותר פאסיביות ויחד עם זאת ההוצאות גדלות

יפית בר:  צריך לחיות בכבוד ולכן קבלת החלטות בצומת הזאת היא קריטית

רון כץ: מה הכלים שלו כדי להגיע להחלטה? מה אנחנו כמדינה - - -      

יפית בר: אני אגיד מה אנחנו עושים

יפית בר:  כשזיהינו מייד פנינו לרשות שוק ההון

יפית בר:  עד אז היה שם אגף לחינוך פיננסי וכשפניתי הם אמרו שישמחו לעזור ואמרו שהם צריכים אזרחים ותיקים שיסייעו לתלמידים ללמוד אוריינות פיננסית

יפית בר:  אמרתי להם שאני רוצה לעזור לאזרחים הוותיקים לקבל כלים כדי לקבל את ההחלטות הנכונות בהיבט הפיננסי

יפית בר:  התחלנו לייצר שיתוף פעולה מקצועי, בעקבות הנושאים שעליהם אחראי שוק ההון, שאלה קופות הפנסיה

יפית בר:  פיתחנו יחד איתם, עם הג'וינט ועם ביטוח לאומי סדנאות הכנה לפרישה שהמיקוד שלהן היה בנושאים הפיננסיים

רון כץ: למי הם ניתנו?     

יפית בר: יש פה גם את הגוף שהיה שותף, ארגון "פעמונים", שהם ביצעו ההכשרות לאזרחים הוותיקים

רון כץ: יש לכם נתונים כמה השתתפו בהם?	     

יפית בר: כן

יפית בר:   זה היה כ-80 סדנאות בשנה

יפית בר:  זה היה במסגרת התקציב שהיה לנו

יפית בר:  למעלה מ-2,500 במהלך אותה שנה

יפית בר:  זה לא רק סדנאות כי היו גם כנסים

יפית בר:  הרבה אנשים לא מבינים את החשיבות של היערכות לפרישה בהיבטים הפיננסיים

יפית בר:  היינו צריכים לייצר כנסים כדי להביא אותם לסדנאות

יפית בר:  בנוסף, גם היום יש את הקורס שאנחנו בונים היום יחד עם המטה הישראלי לדיגיטל

יפית בר:  אנחנו מפתחים יחד עם נציבות שירות המדינה וארגון הג'וינט "אשל", קורס מקוון להכנה לפרישה בדיוק בהיבטים הפיננסיים הרלוונטיים לאזרחים הוותיקים

יפית בר:       קיימנו שני מחקרים שהם חשובים וכדאי שנחשוף אותם לוועדה

יפית בר:  מחקר אחד בדק את היעילות של הסדנאות

יפית בר:  עשינו את זה מול קבוצת ביקורת וראינו שאדם שהיה בסדנא הפך להיות יותר אקטיבי בקבלת ההחלטות

יפית בר:  הלך לגופים הרלוונטיים, בדק מה הזכאויות שלו ואחר-כך פעל לקדם את ההחלטות שלו

יפית בר:       אחד הדברים שבלטו שם זה הנושא של הביטחון שלהם בהכרת המידע להיערכות פיננסית

יפית בר:  רובם הראו באמת חוסן גבוה אבל לאחר הקורס המחקר הראה שממד הביטחון שלהם לאחר שהם הבינו את הנושאים ירד

יפית בר:  זאת אומרת, הם הבינו שהם חשבו שהם מבינים את כל הנושאים הפיננסיים אבל לאחר שעברו את הקורס הם הבינו שהם לא ממש ידעו ושהם היו חייבים לעבור את הקורס

יפית בר:       עשינו מחקר יחד עם אוניברסיטת בן-גוריון עם המרכז לפנסיה שבדק כמה עולה לאזרחים חוסר הבנה בנושאים של דחיית פרישה, גובה פנסיית השארים ופנסיה מובטחת

יפית בר:  הם הגיעו לכך שאוכלוסייה שנמצאת לפני פרישה בגילאי 55 עד 64, אם היו מקבלים החלטות נכונות בתחומים הללו, הם היו יכולים לחסוך לעצמם 100 מיליארד שקל

יפית בר:  אני שמה את זה פה כדי לתת את הזרקור כמה חשובה ההיערכות הפיננסית לאוכלוסייה הזאת

יפית בר:  אנחנו נמשיך להאיר את הזרקור על האוכלוסייה הזאת ועל הכלים הנדרשים כדי שיקבלו את כל מה שצריך

רון כץ: דניאלה ממשרד החינוך, בבקשה

דניאל פרידמן: בוקר טוב לכולם

דניאל פרידמן:  אני ממונה על חינוך פיננסי במערכת החינוך

דניאל פרידמן:       אני יכולה לומר שמערכת החינוך בפעם הראשונה גיבשה תוכנית רב גילית שהולכת ומיושמת באופן הדרגתי אבל בהחלט הולכת ומיושמת

דניאל פרידמן:  היו חברים בוועדה, בין היתר, חברים שנמצאים פה כמו "פעמונים", החברה החרדית, בנק ישראל, שותפים שהם טבעיים וטובים בעבודה שלנו

דניאל פרידמן:       גובשה תוכנית שמתחילה מהקדם יסודי

דניאל פרידמן:  אנחנו בהחלט רואים את הילדים הולכים וצומחים גם עם הידע, גם עם המיומנויות, גם עם ההתנהגויות, כשכל הידע הולך ומתרחב

דניאל פרידמן:  אני לא יכולה לדבר עם ילד בגן על משכנתא אבל - - -      

רון כץ: זאת תוכנית סדורה?     

דניאל פרידמן: זאת תוכנית סדורה שהולכת ומתפתחת מבחינת היישום שלה

דניאל פרידמן:  התחלנו בשנה שעברה בפיילוט שהשנה יהיה בקדם יסודי בכל גני הילדים בהיקף של 18 שעות לפחות

רון כץ: 18 שעות בכולם?     

דניאל פרידמן: כן

דניאל פרידמן:  בעצם הוא עוסק בפעילויות שונות שהם עושים בגן

דניאל פרידמן:  זה הכול מותאם גיל

דניאל פרידמן:  בכיתות ב' עד ד', בתוך התוכנית של מולדת חברה ואזרחות יש יחידה שלמה ללימודים

רון כץ: איך זה קשור לשם?     

דניאל פרידמן: אני אסביר

דניאל פרידמן:  יש יחידה שלמה שעוסקת בנושא של חינוך פינינסי

רון כץ: למה זה לא מופרד? למה אין חינוך פיננסי מהגן עד יב'?     

דניאל פרידמן: מערכת החינוך משופעת בנושאים רבים שהיא אמורה לטפל ואמונה עליהם

דניאל פרידמן:  זה מתחיל בתחומי דת

דניאל פרידמן:  היום יש לנו את הנושא של אקלים

דניאל פרידמן:  אגב, גם אקלים זה צרכנות ירוקה, בוודאי כל הנושא של חינוך פיננסי

דניאל פרידמן:  הוחלט בשלב כלשהו שלא יהיה מקצוע שעומד בפני עצמו

רון כץ: מתי החליטו את זה?     

דניאל פרידמן: לפני 5 או 6 שנים

רון כץ: עם מי התייעצו?     

דניאל פרידמן: זה היה שיקולי דעת קודם כל של המשרד, אני לא יודעת אם התייעצו עם גופים נוספים

רון כץ: תראי, בשולחן שלך יושב בנק ישראל שאומר שבמחקרים שהם עשו אנחנו נמצאים באחד המקומות הפחות טובים בעולם

רון כץ:  מצד שני, יפית אומרת שזה עולה 100 מיליארד שקל רק לאזרחים המבוגרים במדינת ישראל, בלי שאפילו עשינו חשבון כמה זה עולה לצעירים שיוצאים ממערכת החינוך בלי כלים אמיתיים להתמודד עם המערכת הפיננסית במדינת ישראל

רון כץ:       אחד התפקידים החשובים של מערכת החינוך זה להכין את אותו ילד לחיים האמיתיים

רון כץ:  אי-אפשר להכין אותו לחיים האמיתיים אם אנחנו דוחפים את זה בתוך מורשת ותרבות

דניאל פרידמן: זה לא מורשת

רון כץ: לא משנה

רון כץ:  אם מערכת החינוך לא תגדיר כיעד חינוך פיננסי על-מנת שבוגרים במדינת ישראל יצאו עם ידע אמיתי בנושא הזה, זה פשוט לא יקרה

רון כץ:  אני יכול לומר לך שזה יהיה אחד המקצועות היותר מבוקשים כי צעירים במדינת ישראל רוצים לרכוש את הידע הזה

רון כץ:  הייתי ראש מנהל חינוך ובעצמי עשיתי פיילוט

רון כץ:  זאת היתה אחת התוכנית המבוקשות בעיר של 64,000 תלמידים

דניאל פרידמן: אני מסכימה איתך

דניאל פרידמן:  תן לי להשלים את התמונה

רון כץ: תוך כדי השיח אני אומר שאני גם אפנה לשר החינוך בנושא אבל לא יכול להיות שזה יהיה בתוך משהו

רון כץ:  זה חייב להיות יעד

דניאל פרידמן: זאת שיושבת כאן תשמח להעמיד מקצוע שעומד בפני עצמו

דניאל פרידמן:  אגב, עם זה הגעתי למשרד החינוך במכרז שלי

דניאל פרידמן:  הדברים התפתחו ולאורך השנים חינוך פיננסי היה מוזנח לגמרי

דניאל פרידמן:       אני כן רוצה שנייה להשלים את התמונה מה כן המערכת עושה ונכנסת אליהם כבר עכשיו

דניאל פרידמן:  ננסה לראות אחר-כך אם אנחנו יכולים לתת מענה נוסף

דניאל פרידמן:       קודם כל, קדם יסודי כל גני הילדים

דניאל פרידמן:  כיתות ב' עד ד' 30 שעות בערך, גם כן תכנים שהם ספציפיים לחינוך פיננסי

דניאל פרידמן:  אחד הדברים שהם לומדים זה על מבני ציבור

דניאל פרידמן:  הם לומדים על בנקים אז מטבע הדברים זה נכנס ונכנס טוב

דניאל פרידמן:  הוא לא נכנס בצורה מלאכותית לתוך התוכנית

דניאל פרידמן:       בחטיבת הביניים מושלמת בימים אלו חבילת תכנים שעוסקת גם כן בחינוך פיננסי

דניאל פרידמן:  חלקה בתוך גיאוגרפיה אדם וסביבה וחלקה עומדת בפני עצמה

דניאל פרידמן:  היא עוסקת בחיסכון, השקעות, הלוואות

רון כץ: איך זה קשור לגיאוגרפיה? ראיתי את התשובה של המשרד ולא הבנתי איך זה קשור לגיאוגרפיה

דניאל פרידמן: כי בגיאוגרפיה הם לומדים בין היתר על גלובליזציה

דניאל פרידמן:  אבל לא רק, יש גם תכנים שעומדים בפני עצמם שמנהלים רוכשים אותם במסגרת התקציבים שלהם

דניאל פרידמן:  התוכנית הזאת מעלה כל מיני סוגיות ובתוך הסוגיות הללו, הילד צריך לקבל החלטות

דניאל פרידמן:  זה בדיוק החלק שבו אנחנו רוצים לכוון את החשיבה שלהם לחשיבה ביקורתית, לגישה

דניאל פרידמן:  למשל, הוא נתקל בקבלת החלטות מסוימת והוא יחליט אם הוא לוקח את ההחלטה הזאת או לא

דניאל פרידמן:  מה ההשלכות שלה? מה זה אומר?     

רון כץ: כשאתם קובעים את זה, אתם מתייעצים עם רשות שוק ההון?     

דניאל פרידמן: אנחנו לא התייעצנו עם רשות שוק ההון כרשות שוק ההון

רון כץ: לפי החלטת הממשלה הם המתכללים, לכן אני שואל

דניאל פרידמן: היא עברה תהפוכות

דניאל פרידמן:  אתה מדבר עם זאת שהתחילה עם המועצה הלאומית לכלכלה כשעוד לא היתה היחידה של שוק ההון

דניאל פרידמן:  הנושא הזה עבר כל הזמן תהפוכות

דניאל פרידמן:  אחד הדברים שאני יכולה לומר שמה שנדרש זה הסדרה ברורה ולמי פונים

דניאל פרידמן:  זה שאנחנו מערכת חינוך זה יופי אבל זה רצף

דניאל פרידמן:  זה רצף עד גיל זקנה

דניאל פרידמן:  הוא חייב להיות כזה והוא לא יכול לעבור כל כמה שנים מיד ליד וכל אחד מתחיל לעשות משהו

דניאל פרידמן:       יש עוד את ההשכלה הכללית בכיתה י' שהילדים בוחרים וזה עומד בפני עצמו וזה עוד 30 שעות

דניאל פרידמן:  בתוך מתמטיקה יש יחידה שלמה שעוסקת בחינוך פיננסי, בשיקולים וכל ההיבטים

דניאל פרידמן:  זה גם עניין חישובי של ריבית וריבית דריבית

דניאל פרידמן:       אני חושבת שמערכת החינוך התקדמה בזה שגם אם התחלפו אנשים בתוך המערכת וגם אם יש שינויים, עדיין המערכת מתחילה להטמיע את הנושא יחד עם השותפים שלה

דניאל פרידמן:  למשל, כן עבדנו עם בנק ישראל על ספרים

דניאל פרידמן:  אנחנו העברנו איזו חוות דעת על הספרים

דניאל פרידמן:  אנחנו עובדים עכשיו על תכנית לחטיבת ביניים שתעסוק גם בתשתית וידע וגם משהו קצת יותר נחמד של עיצוב שטר כסף

דניאל פרידמן:  כדי לעשות את זה אנחנו גם רוצים את הידע

דניאל פרידמן:  אנחנו עובדים הרבה עם פעמונים, שיתוף פעולה מלא לאורך שנים

דניאל פרידמן:       גם בוועדות שלנו, הוועדות תמיד הורכבו מגורמים שונים כי אין תחום דעת שנקרא חינוך פיננסי

דניאל פרידמן:  לא לומדים כזה באקדמיה ובשום מקום

דניאל פרידמן:  כלכלה זה לא חינוך פיננסי כך שבעצם - - -    

קריאה: זה לא נכון

קריאה:  חינוך פיננסי כן נלמד באקדמיה כתוכנית אקדמית באוניברסיטה העברית

רון כץ: נשמור על הסדר

רון כץ:  אנחנו נעבוד על זה שזה יהיה גם תחום ספציפי

דניאל פרידמן: אני יודעת שזה נכנס, אני יודעת מי האנשים שנמצאים שם וגם מוקירה אותם

דניאל פרידמן:       אני חושבת שסיימתי

רון כץ: נעבור למשרד הביטחון

רחל אגאי: אני נציגת משרד הביטחון

רחל אגאי:  אני מנהלת מחוז ירושלים של האגף והקרן לחיילים משוחררים

רחל אגאי:       מתוקף תפקידי אני פוגשת את החיילים המשוחררים שמגיעים אלינו

רחל אגאי:  גילינו המון פערים בידע

רחל אגאי:  מגיעים אלינו עם חובות עצומים

רחל אגאי:  גם החבר'ה היותר מבוססים אבל בעיקר החבר'ה מהאוכלוסיות המוחלשות, ממצב סוציואקונומי קשה יותר

רחל אגאי:  מגיעים גם מהמגזר הבדואי, הדרוזי, החרדים

רחל אגאי:  הם מגיעים אלינו עם הרבה פערים

רחל אגאי:  לאחר שזיהינו שיש את הצורך הזה, אנחנו במשרד פועלים בשני אופנים עד כמה שניתן

רחל אגאי:       אחד, במהלך שירותם הצבאי ולקראת שחרורם אנחנו מכניסים סדנאות לקראת שחרור

רון כץ: לכולם?     

רחל אגאי: לרובם

רחל אגאי:  יש סדנאות פריפריה, יש בודדים

רחל אגאי:  בעיקר לאוכלוסיות המוחלשות

רחל אגאי:  יש עמותות נוספות שנכנסנו לסדנאות בצה"ל

רחל אגאי:  בתוך הסדנאות יש פרק מיוחד להתנהלות כלכלית נכונה

רחל אגאי:  זאת טעימה של הכרת מושגים

רון כץ: עשיתם פעם בדיקה מה מהות הפערים ומה החוסר האמיתי שלהם ומה הם צריכים לדעת? או שאולי אלה פערים ברמה רוחבית?     

רחל אגאי: אלה פערים ברמה רוחבית

רחל אגאי:  אנשים מגיעים עם חובות שאני כאדם מבוגר מתקשה להבין ולהאמין איך הוא הגיע למצב הזה

רחל אגאי:  מאידך, אתה רואה ילדים כמו הילדים שלי ששואלים מה זאת ריבית, מה זה פטור מביטוח לאומי? את ההבנה הבסיסית אין להם

רחל אגאי:  כאמור, בתוך הסדנאות אנחנו עושים פרק

רחל אגאי:  זאת נגיעה, טעימה

רחל אגאי:  לאחר מכן יש כנס חיילים משוחררים שזה ממש לקראת תום השירות

רחל אגאי:  הם מחויבים להגיע לכנסים

רחל אגאי:  בכנסים אנחנו מחייבים אותם להיכנס להרצאה של התנהלות כלכלית

רחל אגאי:  בהרצאה הזאת אנחנו עושים שטיפת מידע על-מנת להכיר את המונחים והמושגים

רחל אגאי:  אחר-כך אנחנו עומדים לרשותם, על-ידי קבלת קהל, מרכזי הצעירים שלנו

רחל אגאי:  אנחנו שם כדי להנגיש להם את המידע

רחל אגאי:       אנחנו קצת אחרי, אנחנו מקבלים אותם בסוף

רחל אגאי:  זה שהם מגיעים אלינו עם חובות - - -      

רון כץ: יש להם עם מי להתייעץ גם אחרי שהם משתחררים?     

רחל אגאי: אצלנו הם זכאים לקבל ייעוץ בין 5 עד 10 שנים

רחל אגאי:  הם יכולים לקבל ייעוץ פרונטלי, ייעוץ טלפוני, מרכזי צעירים

רחל אגאי:  יש 76 מרכזים ברחבי הארץ שהם הזרוע הארוכה שלנו ונותנים את המענה הזה

רחל אגאי:  אנחנו גם עובדים בשיתוף פעולה עם עמותות כאלה ואחרות שיכולות לסייע לנו

רון כץ: תודה רבה

רון כץ:  משרד הרווחה נמצאים פה? ננסה לעשות איזה רצף כרונולוגי מגיל לידה

שלמה אילן סולומון: אני נציג של תכנית "יתד" במשרד הרווחה

שלמה אילן סולומון:       זאת תוכנית לאומית לקידום צעירים בני 18 עד 25

שלמה אילן סולומון:  אני הרכז של התוכנית להתמודדות של צעירים - - -      

רון כץ: זאת אומרת שמגיעים אליך גם חיילים

שלמה אילן סולומון: כן

רון כץ: יש לכם שיתופי פעולה?     

שלמה אילן סולומון: אנחנו חברים בכל מיני קבוצות ווטסאפ אבל - - -     

רון כץ: זה חלק מהבעיה כי אתם מטפלים באותן קהל יעד

רון כץ:  אלה עם החובות שהיא מדברת עליהם, אלה הלקוחות שלך

שלמה אילן סולומון: הם יתגלגלו ל"יתד" בדרך-כלל

שלמה אילן סולומון:       במסגרת התוכנית ומה שאני ממונה עליו, אני המרכז במחוז ירושלים של התוכנית להתמודדות של צעירים עם חובות

שלמה אילן סולומון:  התוכנית קיימת בערך שנה פלוס בשיתוף של הג'וינט, משרד הרווחה, עמותת יחדיו, חברת עת לדעת

שלמה אילן סולומון:  אנחנו עושים שני דברים

שלמה אילן סולומון:  במישור המניעה אנחנו מעבירים סדנאות לצעירים בשכונות ובכל מקום שהעובדים של יתד מארגנים קבוצה

שלמה אילן סולומון:  אנחנו מגיעים ומארגנים סדנא של 5 מפגשים

רון כץ: כמה סדנאות מתקיימות בארץ?     

שלמה אילן סולומון: בשנה פלוס שאנחנו פועלים עברו בערך 1,600 צעירים, שזה די הרבה, הרבה מעבר לתחזיות הראשוניות

רון כץ: אבל זה מעט יחסית למדינה

שלמה אילן סולומון: מעט, נכון

שלמה אילן סולומון:       הסדנא מורכבת מ-5 מפגשים בהם אנחנו מנסים לתת להם מושגי יסוד גם בהתנהלות פיננסית, התנהלות מול שוק העבודה

שלמה אילן סולומון:  איך קוראים תלוש שכר, מה זאת ריבית, עמלות, בנקים, כרטיסי אשראי וכל נושאי הבסיס

רון כץ: כאשר הם מגיעים אליך, אתה גם מזהה פער גדול בידע?     

שלמה אילן סולומון: כן, חד משמעית

שלמה אילן סולומון:  לפני הסדנאות אנחנו מעבירים שאלון בסיסי, למשל, מה זאת ריבית

שלמה אילן סולומון:  יש מעט מאוד ידע, במיוחד לצעירים שמתגלגלים אלינו

שלמה אילן סולומון:       במישור השני אנחנו מסייעים לצעירים שכבר נמצאים בחובות

שלמה אילן סולומון:  צעיר שמטופל ב"יתד" והגיע למצב של חובות יעבור לתוכנית שלנו

שלמה אילן סולומון:  אנחנו נעזור לו גם לעשות מיפוי של החובות בשלב ראשוני ואיזו עזרה

שלמה אילן סולומון:  "יתד" עובדת בשיתוף פעולה עם כל משרדי הממשלה אז יהיה לי רפרנט בביטוח הלאומי, במשרד המשפטים ובסיוע המשפטי וכולם מתגייסים לעזור להם

שלמה אילן סולומון:       במובן המהותי, אנחנו נצמיד לו מלווה כלכלי אישי שיישב עם אותו צעיר

שלמה אילן סולומון:  רק במחוז שלי מדובר על 100 פלוס בחודשים האחרונים

שלמה אילן סולומון:  הוא יושב עם הצעיר, מנסה להתחיל לבנות איתו תוכנית כלכלית

שלמה אילן סולומון:  איך יוצאים מהחובות? איך מתחילים להתנהל? בסוף יש לנו גם שיתוף פעולה עם "עוגן"

שלמה אילן סולומון:  במקרים המתאימים "עוגן" מעמידה לצעירים בחובות שעברו תהליך שלם של ליווי כלכלי, הלוואה בלי ריבית והצמדה לכיסוי החובות וזה באמת בשביל לנסות לסגור את המעגל

רון כץ: תודה רבה

רון כץ:       מיכל, ממלאת מקום נשיא לשכת סוכני הביטוח בישראל

מיכל וינצר: בוקר טוב

מיכל וינצר:  אני ממלאת מקום נשיא לשכת סוכני הביטוח בישראל

מיכל וינצר:  אני שמחה להיות פה

מיכל וינצר:  זאת יוזמה מבורכת

מיכל וינצר:       אנחנו איגוד מקצועי ולשכת סוכני הביטוח היא גם עמותה

מיכל וינצר:  אחת ממטרותיה היא לפעול למען הציבור ואנחנו פועלים לטובת הציבורי

מיכל וינצר:  אנחנו, סוכנים וסוכנות הביטוח, פוגשים את הלקוח קצה ואנחנו רואים את הפער בידע לא רק אצל הצעירים לצערי

מיכל וינצר:  כסוכנות ביטוח אני יכולה לומר שאני רואה את הפער גם אצל מבוגרים וגם אצל אינטליגנטים ומלומדים

מיכל וינצר:       רק אתמול נפגשתי עם לקוח מאוד חכם, אקדמאי, שלא ידע שהוא יכול לבחור מסלול בן מוגבל בקרן פנסיה

מיכל וינצר:  אז יש פער מאוד רציני

מיכל וינצר:  הלקוחות לא באמת יודעים שהם יכולים לבחור את מסלול הביטוח בפנסיה, את מסלול ההשקעה

מיכל וינצר:       אנחנו בלשכת הביטוח פועלים בימים אלו

מיכל וינצר:  עורך-דין יניב מאיר, המנהל המקצועי של לשכת סוכני ביטוח פועל ומקדם יוזמה לחינוך פיננסי בכל הארץ

מיכל וינצר:  ללשכת סוכני הביטוח יש פריסה ארצית

מיכל וינצר:  אנחנו מעל 5,000 סוכנים בכל הארץ ואנחנו פועלים ביום יום

מיכל וינצר:  אנחנו מעבירים הרצאות בנושא חינוך פיננסי, בנושא ביטוחי

מיכל וינצר:       אני אשמח אם יניב ירחיב

יניב מאיר: תודה רבה על האירוח ועל המקום

יניב מאיר:  אנחנו בלשכת סוכני הביטוח קיבלנו החלטה, לאור העובדה שאנחנו נתקלים בזה ביום יום שיש לנו עניין לחשוף את הציבור לכמה שיותר מידע בממשק לפעילות תחום הביטוח ולא רק

יניב מאיר:  אנחנו חושבים שאחת הפעולות המשמעותיות שצריך לייצר זה כבר בגיל הרך, המשך ביסודי ובתיכונים

יניב מאיר:  בלשכת סוכני הביטוח אנחנו נערכים להקמת מערכי חינוך מוסדרים בנושא הזה עם אנשי מקצוע משלנו

יניב מאיר:  קודם כל, אנחנו עושים את זה פנים ארגוני ואנחנו רוצים להנגיש את זה לבתי הספר

רון כץ: איך אתם מנגיש את זה לבתי הספר? קודם כל משרד החינוך?     

יניב מאיר: יש לנו עניין לפנות למשרד החינוך

יניב מאיר:  בימים הקרובים אנחנו עומדים להיפגש עם משרד החינוך בנושא הזה

רון כץ: אני מזהה פה כשל  שעולה אצל כל היושבים סביב השולחן

רון כץ:  לפני שאתם בונים את מערכי השיעור - - -      

יניב מאיר: זאת הסיבה שאנחנו נמצאים פה

רון כץ: לא, עוד לפני שאתם בונים אותם

רון כץ:  יש גופים מקצועיים שזה מה שהם עושים

יניב מאיר: הסיבה שהגענו לישיבה הזאת כי תוך כדי תנועה שמענו על הישיבה הזאת

יניב מאיר:  לכן החלטנו לבוא גם לשמוע

יניב מאיר:  חלק מהדברים פה הם חדשים לנו, אדוני

יניב מאיר:  רצינו גם להשמיע כדי להגיד שיש עוד פרטנר שאתם יכולים להסתייע בו

יניב מאיר:  אנחנו מגיעים ממקום נקי לחלוטין, בידיים פתוחות

יניב מאיר:  יש לנו עניין לסייע לציבור הרחב

יניב מאיר:  זה חלק מהפעילות של לשכת סוכני הביטוח

יניב מאיר:  כמו שאמרתי, בימים הקרובים אנחנו אמורים להיפגש עם משרד החינוך בנושא הזה

יניב מאיר:       אני לא יודע לאן זה ילך אבל אני כן אשמח לשיתוף פעולה בנושא הזה מול כל הגורמים הרלוונטיים

יניב מאיר:  אנחנו שומעים פה על גופים שלא שמענו עליהם לפני כן ונשמח להציע מהשירותים שלנו

יניב מאיר:  זה מגיע ממקום נקי לחלוטין ויש לנו גם יכולות של פריסה ברחבי הארץ, עם משאבים כאלה ואחרים שכבר קיימים אצלנו בארגון

יניב מאיר:  נשמח להציע משירותינו

רון כץ: איגוד הבנקים, ממה שאני שומע פה, ככל שיהיה יותר ידע כך ישתמשו ביותר מכשירים

רון כץ:  לכם צריך להיות אינטרס מובהק במוצר הזה

רון כץ:  איך אתם יכולים לתרום ומה עשיתם עד היום בנושא?     

טיבי רבינוביץ: אני מאיגוד הבנקים

טיבי רבינוביץ:       אני אדבר בעיקר על מה המערכת עשתה ולא על מה היא תעשה כי יש הרבה פעילות מאחורינו

טיבי רבינוביץ:  כשאני מדבר על המערכת, אני מדבר על הפעולות שבוצעו על-ידי כלל המערכת הבנקאית, כי כל אחד מהבנקים בנפרד מבצע פעילות נוספת

טיבי רבינוביץ:       כאמור, המערכת ביצעה במהלך השנים פעילות מאוד רחבה בתחומי הפיננסי

טיבי רבינוביץ:  אני אגע בכמה מהם החל משנת 2016, על-מנת להגביר את מודעות הציבור והאוריינות הפיננסית של ציבורים שחשבנו שזקוקים לכך

טיבי רבינוביץ:       עשינו את הפעילות הזאת לא לבד אלא בהנחיית ובהובלת בנק ישראל, פיקוח על הבנקים, פורום החינוך הפיננסי ובשיתוף פעולה עם גופים אחרים כמו משרד החינוך, המשרד לשוויון חברתי, המרכז לשלטון מקומי

טיבי רבינוביץ:  במהלך השנים שיתפנו פעולה עם הרבה מאוד גופים כדי להגיע לתוצאה המיטבית ולדעתנו אנחנו הגענו לזה

טיבי רבינוביץ:       אני אפרט קצת על הפעילות שעשינו ואני אגע אחר-כך בפעילות שביצענו בבתי הספר, כי היא זכתה לביקורת ציבורית וגם כאן בכנסת ואני אפרט עליה

טיבי רבינוביץ:       ב-2016 קיימנו את שבוע המודעות הפיננסית בספרי הבנקים

טיבי רבינוביץ:  למעשה זאת היתה הפעולה הראשונה שעשינו

טיבי רבינוביץ:  פתחנו את כל סניפי הבנקים להדרכות לכלל הלקוחות

טיבי רבינוביץ:  במהלך שבוע בכל סניפי הבנקים התקיימו הדרכות לכלל הציבור על-ידי בנקאים

טיבי רבינוביץ:       בשנת 2017 קיימנו את חודש מודעות פיננסית בבתי ספר בכיתה ט'

טיבי רבינוביץ:  אני אתייחס לפעילות הזאת בהמשך

טיבי רבינוביץ:  בשנת 2018 שבוע העצמה דיגיטלית לאזרחים ותיקים

טיבי רבינוביץ:  זאת היתה פעילות שעשינו במסגרת "שלישי בשלייקס" בשיתוף פעולה עם בנק ישראל והמשרד לשוויון חברתי

טיבי רבינוביץ:  בעצם הופענו בבתי קולנוע יחד עם קפה וסרט ובסוף הסרט בעצם קיימנו פעילות הסברה והדרכה לכלל הציבור שהשתתף בסרט ואחר-כך הזמנו את האנשים להגיע לסניפים ולקבל הדרכה אישית בכל אחד מהבנקים שלהם

טיבי רבינוביץ:  אם אני לא טועה הגענו בערך ל-5000 איש

טיבי רבינוביץ:       קיימנו פעילות נוספות לטובת האזרחים הוותיקים בשנת 2019 יחד עם מרכז לשלטון מקומי

טיבי רבינוביץ:  הגענו למרכזים לסיוע לאנשים מבוגרים במסגרת הרשויות המקומיות

טיבי רבינוביץ:  שלחנו מדריכים בנקאים והופענו בכל הרשויות המקומיות

טיבי רבינוביץ:  המרכז לשלטון מקומי והרשויות המקומיות הזמינו את הקהל ואנחנו העמדנו לרשותם את כל הידע שלנו

טיבי רבינוביץ:       ב-2022 קיימנו פעילות מאוד רחבה בחברה הערבית

טיבי רבינוביץ:  גם כאן, יחד עם המרכז לשלטון המקומי והרשויות המקומיות בחברה הערבית

טיבי רבינוביץ:  הגענו לכל הרשויות הערביות

טיבי רבינוביץ:  שיתפנו פעול עם כל העמותות שקשורות בדבר, העמדנו את הידע שלנו ונתנו הדרכות לכלל הציבור שהשתתף

טיבי רבינוביץ:  גם כאן הגענו לכמה אלפי אנשים

טיבי רבינוביץ:       השנה קיימנו את שבוע הונאות פיננסיות

טיבי רבינוביץ:  זאת פעולה שהתקיימה בשיתוף פעולה עם משטרת ישראל ומשרד הרווחה

טיבי רבינוביץ:  זאת היתה פעולה משולבת של שני וובינרים, בשפה הרוסית ובשפה העברית

טיבי רבינוביץ:  בנוסף, קיימנו הרצאות ב-100 מרכזים שבהם השתתפו אזרחים ותיקים, על-מנת להגביר את המודעות לסוגיית ההונאות הפיננסיות

טיבי רבינוביץ:  זאת היתה פעולה מאוד מוצלחת

טיבי רבינוביץ:       אני רוצה לדבר על שנת 2017 והפעילות שקיימנו כבבתי הספר, כי פעילות כזאת לא התקיימה עד אז וגם לא התקיימה מאז, לצערנו הרב

רון כץ: מה היתה הפעילות?     

טיבי רבינוביץ: אני מייד אפרט

טיבי רבינוביץ:  אמנם המדריכים היו נציגים של המערכת הבנקאית אבל בעצם היוזמה הזאת היתה יוזמה משותפת של בנק ישראל, משרד החינוך, יחד עם ועד ההורים הארצי ומועצת התלמידים

טיבי רבינוביץ:  בעצם הרמנו פרויקט מאוד משמעותי במשך 4 חודשים

טיבי רבינוביץ:  הגענו ל-150 בתי ספר ולכ-700 כיתות ט'

טיבי רבינוביץ:  בכל כיתה התקיימו שני מפגשים של שעה וחצי

טיבי רבינוביץ:  המפגש הראשון היה יותר תיאורטי והמפגש השני היה יותר מעשי, כדי ליישם את התאוריה שנלמדה במפגש הראשון

טיבי רבינוביץ:       צריך להבין שכל החומר שהוכן לצורך הפעולה הזאת הוכן על-ידי חברות מקצועיות

טיבי רבינוביץ:  שיתפנו פעולה עם "אורט", שבעצם הכינו את כל החומר התיאורטי והמעשי

טיבי רבינוביץ:  היו שם כל מיני חדרי בריחה וכל מיני משחקים שהכנו כדי לשתף את התלמידים

טיבי רבינוביץ:  כל החומר הזה עבר אישור ופיקוח של משרד החינוך ושל בנק ישראל

טיבי רבינוביץ:       בכל כיתה היה מדריך מטעם המערכת הבנקאית ללא סימני זיהוי

רון כץ: מה הם לימדו?     

טיבי רבינוביץ: הם לימדו כמעט כל מה שקשור במודעות פיננסית: תקציב, אמצעי תשלום, צרכנות נכונה, השוואה בין בנקים

טיבי רבינוביץ:  חשפנו אותם להכול

טיבי רבינוביץ:  כל החומר עבר פיקוח ובקרה מא' עד ת', גם של בנק ישראל וגם של משרד החינוך

טיבי רבינוביץ:  בעצם היתה ועדת היגוי עליונה שאישרה את כל התכנים

טיבי רבינוביץ:  אני חוזר על המספרים כי אלה מספרים דרמטיים, כ-750 כיתות

טיבי רבינוביץ:  אני חושב שהיתה הצלחה

טיבי רבינוביץ:  אמנם אני לא אובייקטיבי אבל אני חושב שהיתה הצלחה יוצאת דופן

טיבי רבינוביץ:  קיבלנו גם פידבקים מצוינים מטעם בתי הספר וההורים

טיבי רבינוביץ:       נכון שבכנסת התקיימה לאחר מכן ישיבה שכותרתה היתה: הוצאת הבנקים מהכיתות, כי זה מה שהיה להגיד, אבל אני חושב שהיתה הצלחה בעלת ערך

טיבי רבינוביץ:      אנחנו ממשיכים כל הזמן בפעילות הזאת וכמעט כל שנה מתבצע פרויקט שונה

טיבי רבינוביץ:  לבנקים יש את הידע, את הניסיון, את היכולת וגם את הרצון

טיבי רבינוביץ:  אני חושב שהשילוב הזה יחד עם שיתופי פעולה עם משרדי הממשלה, הביאו לתוצאות מדהימות יותר מזה

טיבי רבינוביץ:  היינו מוכנים לעשות יותר אילולא כל מיני חששות, שאני באופן אישי לא מבין את מקורן

טיבי רבינוביץ:  אני מצליח, אבל אני חושב שכשרואים את התוצאות בדיעבד ורואים שפעולות כאלה לא התקיימו לפני וגם לא אחרי, אפשר לקחת את הסיכון

טיבי רבינוביץ:       שוב, היינו מוכנים לעשות יותר

טיבי רבינוביץ:  אני חושב שגם מה שנעשה הוא באמת בהיקפים מאוד משמעותיים

טיבי רבינוביץ:  כל מקום שהגענו אליו ונגענו בו, הפידבקים שקיבלנו, התוצאות והערך שנוצר לציבור שאליו הגענו היה מאוד משמעותי

רון כץ: תודה רבה

לינור דויטש: אני מנכ"לית לובי 99, הלובי הציבורי

לינור דויטש:       קודם כל, אני מברכת אותך על הדיון היום כי אכן מדובר בנושא ראשון במעלה

לינור דויטש:  לצערי, כמו שאנחנו שומעים פה מכל הגורמים, הנושא מוזנח קשות

לינור דויטש:  יד ימין לא יודעת מה יד שמאל עושה והממשלה פשוט לא נותנת לזה סדר עדיפויות ראוי

לינור דויטש:       לובי 99 הוא לא גוף שלכאורה רשמית עוסק בחינוך פיננסי

לינור דויטש:  אנחנו מקדים מדיניות לטובת האזרח הקטן בלובי אקטיבי בממשלה ובכנסת, אבל לצערי, אני אומרת, שאנחנו נאלצים פעם אחר פעם להיזרק למקום הזה משני מקומות

לינור דויטש:  אחד, הסיפור של החקיקה שאנחנו מתמודדים איתה

לינור דויטש:  מצד אחד, אנחנו יושבים פה ושומעים את הגורמים הבכירים ביותר כמו בנק ישראל, רשות שוק ההון, משרד החינוך, מדברים על הנתונים הבאמת מחפירים וקשים, על חוסר ידע של הציבור והיעדר מוחלט של אוריינות פיננסית

לינור דויטש:       מצד שני, פעם אחרי פעם, כשאני יושבת פה בוועדות ואנחנו מתווכחים על חיסכון לכל ילד; על הגבלת ביטוח מנהלים מעל שתי משכורות ממוצעות; כפל ביטוח שהציבור לא יודע שהוא משלם; כפל ביטוחי בריאות; דמי ניהול חיצוניים של הפנסיה שהציבור לא יודע שהוא משלם

לינור דויטש:  פעם אחר פעם נשלף לי פה הטיעון של בחירה חופשית, הציבור חופשי לבחור

לינור דויטש:       פעם אחר פעם האוצר, הייעוץ המשפטי וכלל גורמים שעוסקים בתחום, בטח ובטח איגוד הבנקים, מדברים על בחירה חופשית

לינור דויטש:  איזו בחירה חופשית יש לציבור כשאתה רואה את הנתונים? אתה רואה שמעל חצי מהאוכלוסייה לא מבינה בכלל במה היא בוחרת

לינור דויטש:  לכן אני נאלצת לעסוק ולהגיע לדיון של חינוך פיננסי כדי לדבר על המקום הזה ולהציב מראה

לינור דויטש:  לא יכול להיות ביד אחת יבואו ויגידו בחירה חופשית ושוק חופשי, ומצד שני, המדינה מתנערת מהאחריות שלה כלפי הציבור

לינור דויטש:       אני חושבת שמשרד החינוך, שהוא המשרד השני בתקציבו בממשלה, יכול לקחת את הדבר הזה בידיים ושיהיה חינוך מותאם גיל מגילאי יסודי

לינור דויטש:  איך יכול להיות שמגיעים למצב שאנחנו שומעים שמשרד הביטחון עושה קצת תוכניות לחיילים משוחררים

לינור דויטש:  הקשישים עושים תוכניות

לינור דויטש:  כל אחד עושה קצת משלו כאשר מדובר על ידע שחייב להיות לכל צרכן

לינור דויטש:  המקום הזה לא נשאר בווקום

לינור דויטש:  חוסר הידע הזה מנוצל לרעה על-ידי גורמים פעם אחרי פעם

לינור דויטש:  אנחנו בכלל לא גוף שמתעסק עם זה אבל אני עונה על שאלות הכי בסיסיות כשאנשים לא יודעים בכלל מה הם משלמים לפנסיה, מה דמי הניהול שלהם

לינור דויטש:  20% מהאוכלוסייה שמו את הכסף בבנקים של חיסכון לכל ילד שהם מקבלים פחות מ-1% ריבית לעומת 4%-5% בקופות גמל בגלל היעדר ידע ועכשיו הם תקועים עם זה

לינור דויטש:       פה אני רוצה להוביל לנקודה השנייה והחשובה מאוד

לינור דויטש:  נציג איגוד הבנקים התייחס לשאלה מי מעביר את התכנים ומי מגבש את התכנים

לינור דויטש:  פה אני רוצה לעמוד על הרגליים האחוריות

לינור דויטש:  לא יכול להיות מצב כזה שאיגוד הבנקים, או לשכת סוכני הביטוח, או בכלל גוף שיש לו אינטרס בנושא, יהיה עסוק בהעברת תכנים פיננסיים לאוכלוסייה

לינור דויטש:  בשביל מה יש את משרד החינוך? המטרה היא לגבש תוכנית עבודה פדגוגית שתועבר באופן מקצועי ואובייקטיבי

לינור דויטש:  לא יכול להיות שנציגי הבנקים – טיבי אומר שהוא לא מבין למה יזמנו את הדבר הזה של הוצאת הבנקאים מהכיתות? האם נציגי הבנקים ילמדו אתכם על אשראי חוץ בנקאי, על - - -  הפיננסי שבכלל ייתר - - -      

טיבי רבינוביץ: התשובה היא כן

לינור דויטש: טיבי, אני לא הפרעתי לך למרות שנורא התאפקתי לא להפריע לך

לינור דויטש:  תן לי לסיים ואחר-כך תוכל להגיב

לינור דויטש:       האם הם ילמדו גם את המקומות הפחות נוחים להם? גם נגיד שהם יתנו את זה בתוכנית הלימודים

לינור דויטש:  איזה דבר זה שהילדים סופגים מגיל אפס שהנציג של הבנק הוא זה שמלמד אותם, לאן הם ילכו? הם ילכו לבנק

לינור דויטש:  הם לא לעשות תיקי ניירות ערך בבית השקעות שמשלמים שם עשירית מהריביות

לינור דויטש:  לא, הם ילכו לבנק

לינור דויטש:       יותר מזה

לינור דויטש:  זה יוצר חזות שנציגי הבנקים הם אובייקטיבים

לינור דויטש:  זה יוצר מצג שווא של ייעוץ אובייקטיבי כאשר כל מי שיושב כאן בשולחן יודע שזה הכי רחוק מאובייקטיביות בעולם כי הם בעלי אינטרס

לינור דויטש:      לכן, עם כל הכבוד, כשהמדינה לוקחת אחריות על חינוך פיננסי והיא צריכה לקחת אחריות על חינוך פיננסי

לינור דויטש:  היא לא יכולה להפקיר את זה בידי בנקים או סוכני ביטוח או כל גורם שיש לו אינטרס משלו

לינור דויטש:  היא צריכה לבוא ולגבש תכנים

לינור דויטש:  אני מוכנה לעזור אישית בכתיבת התכנים אם צריך, רק תעשו את ההתאמות הפדגוגיות

לינור דויטש:  אנחנו כעמותת לובי 99 נשב לכתוב לכם את כל התכנים, ותעשו אחר-כך התאמות פדגוגיות

לינור דויטש:  אבל היא חייבת לקחת אחריות ושהמידע שיועבר יהיה מידע באמת נקי ולא מתוך אינטרס

לינור דויטש:  שלא יוצרים מצב שהילד מגיל ינקות, או התלמיד או החייל, מבחינתו בר-הסמכא הוא הבנקאי

לינור דויטש:  לא, אנחנו רוצים לפרק את המקום הזה

לינור דויטש:  אנחנו רוצים שהוא יקבל מידע אובייקטיבי ושיוכל אחר-כך ללכת גם לגופים נוספים ולא להיות תלוי בסופו של דבר באיגוד הבנקים, כי זה מה שהם רוצים

לינור דויטש:       לכן נלחמנו להוציא את הבנקאים מהכיתות ואני שמחה מאוד שככה קרה

לינור דויטש:  אני חושבת שהדבר הבא זה באמת לאסוף את הנושא הזה וחובה לקחת את זה ולהכניס את זה מגיל יסודי

לינור דויטש:  תודה רבה

שי אבו: אני יושב-ראש איגוד יועצים לכלכלת המשפחה

שי אבו:  אנחנו איגוד שמונה מאוד יועצים שמגלמים את ארץ ישראל היפה על כל גווניה, חרדים, חילונים, דתיים, ערבים, כולם כאחד

שי אבו:       אני חולק על חלק מהדברים של לינור

רון כץ: לא חשבתי אחרת

שי אבו: אני מעריך, מכבד, הכול בסדר

שי אבו:       אני רוצה קודם כל לגעת בנקודה אחת ערכית

שי אבו:  יש פשיטת רגל מוסרית וערכית שאי-אפשר להתעלם ממנה כאשר מדברים על חינוך פיננסי

שי אבו:  אני כל אוגוסט מגיע לכאן וכל פעם יש חבר כנסת אחר והפעם אני מאוד רוצה שתצליח

שי אבו:  החינוך הפיננסי ניתן היום באמצעות "גפן" ובאמצעות תל"ן לבתי ספר עשירים

שי אבו:  הוא לא מגיע לאותם בתי ספר בפריפריה ושלא יספרו פה סיפורים

שי אבו:  הוא לא מגיע לבתי ספר שאין להם תקציבים ייעודיים לדבר הזה

שי אבו:  זאת נקודה כואבת כי בסופו של דבר, אם אני רואה את התלמידים ובני הנוער שיכולים להיות סוכני שינוי להורים שצריכים עזרה, אז שם אנחנו מפספסים

שי אבו:       יש המון ימים בשנה שאני תורם למען הכלל

שי אבו:  אני מקבל טלפונים מילדים, מחיילים, שכל חטאם שהם עזרו להורים שלהם שהכניסו אותם ללופ של הלוואות

שי אבו:  יסלחו לי רגע הבנקאים ואני מכבד את כולם

שי אבו:  מה המשותף לפקיד או פקידה בבנק לבין סוחרי סמים? כמובן להבדיל אלף אלפי הבדלות

שי אבו:       במחילה

שי אבו:  כאשר נותנים משהו שהוא לא יעיל ורעיל, הדבר הזה הוא כמו סם לכל דבר

שי אבו:  דיברנו על חינוך פיננסי? צריך לדעת לחנך על הדבר הזה, את אותו מקור הלוואה שיהיה מקור מקדם

שי אבו:  אף אחד פה בשולחן, כמובן להבדיל - - -          

קריאה: תחזור מהמשפט הזה

שי אבו: אני חוזר בי מדברי

רון כץ: כן, זאת השוואה לא טובה

שי אבו: אני חוזר בי מדבריי

שי אבו:  מחילה, הכול בסדר

שי אבו:  מי שמכיר אותי יודע את כוונתי אבל זה מבחינת לא תשים מכשול לעיוור

שי אבו:  מדברים פה על גופים חוץ מבנקאים, חלקם חברים שלי, קולגות למקצוע שהערכיות עומדת מול עיניהם, יגידו שזה סוג של תרופות ללא מרשם עבור סוג מסוים של אנשים

שי אבו:  גם את זה כואב לומר אבל צריך לומר

שי אבו:       יש המון קבוצות פייסבוק שמעניקות ידע מטורף

שי אבו:  אני אחטא אם לא אומר את כל הקבוצות

שי אבו:  אבל אני רוצה רגע להגיע לתכלס

שי אבו:  ב-2017 ישבתי באותו דיון שהוציאו את הבנקים

שי אבו:  אני מכה על חטא כי הייתי מאותם אלה שקראו להוציא את הבנקים

שי אבו:  למה אני מכה על חטא? כי בין לא לעשות כלום ולא לעסוק בשום דבר שנוגע לחינוך הפיננסי – הבטיחו שיתנו תקציבים, הבטיחו שיעשו דברים

שי אבו:  לומר בהגינות, אז כן, אני מעדיף שהמודעות של הנושא הזה תעלה וזה יקרה כאשר הם יהיו בשטח

שי אבו:  אפשר אולי לשלב את זה עם עמותות אבל יהיה אפשר לעשות דברים ואנשים יוכלו לעשות את ההשוואות הללו

שי אבו:       לא צריך לבטל ולא צריך להגיד לכל דבר לא

שי אבו:  אנחנו רגילים להגיד לא לכל דבר אבל אני חושב שאפשר לחשב את המסלול הזה מחדש

שי אבו:  אי-אפשר להתעלם מהפעולה המשמעותית שבנק הפועלים עושה במרכז לצמיחה פיננסית

שי אבו:  אני יכול להגיד לכם שאין לי שום קשר אליו אבל יש שם ניתוק זיקה לחלוטין ובאמת מעניקים ידע לאנשים

שי אבו:  אי-אפשר להתעלם מזה

שי אבו:       אני רוצה לומר עוד משהו שכואב לי מאוד

שי אבו:  חברים, כל הנושא של התוכניות שאתם הראיתם

שי אבו:  בין שלל התחומים שאני עוסק בהם, אני מנהל את התחום הפיננסי בלשכת האשראי, 
"דן אנד ברדסטריט קפטן קרדיט"

שי אבו:       החבר'ה הצעירים היום מתים לדעת מה דירוג האשראי שלהם

שי אבו:  אם כל אחד יוריד את האפליקציה שלו הוא יידע מה דירוג האשראי שלו ומה הנקודות שלו לשיפור, אבל חלק מהם מאוד צמאים לידע

שי אבו:  אין יום שאני לא עוסק בזה ואין יום שאני לא מעניק את הערך החשוב והמשמעותי הזה שבסופו של דבר מקדם אנשים

שי אבו:       לסיכומו של דבר אני רוצה לקחת עוד צעד אחד קדימה

שי אבו:  אני אשמח לקדם פה שדולה

שי אבו:  אנשים לא באו רק לסמן וי שהם היו פה אלא לגלות באמת מי האנשים האכפתיים

שי אבו:  אני לא רוצה אגורה שחוקה אבל אני מוכן לסייע לך ולחבר את כל הגופים

שי אבו:  עזרתי ל"יתד", עזרתי לחיילים משוחררים ועזרתי לכולם

שי אבו:  עזרתי מתוך אכפתיות וערכיות

שי אבו:  אני חושב שאם רוצים באמת לקדם את זה באמת, בואו לא נחכה לתקציבים

שי אבו:  יש המון אנשים טובים באמצע הדרך שרוצים לעזור ואפשר להקים יום לטובת הכלל בנושא הזה, אפשר להקים שבוע מודעות בנושא הזה

שי אבו:  יש המון מה לעשות

שי אבו:       בנק ישראל שכחו לציין את אתר "כמה כמה" שהם הקימו ורשות שוק ההון את האתרים הנפלאים שהם עשו

שי אבו:  הם שכחו רק לציין דבר אחד

שי אבו:  באותו זמן שהם מקימים את אותו דבר טוב, על הדרך קם לו כבר איזה נוכל שמנסה לחשוב איך הוא מנצל את אותם אנשים

שי אבו:  אם אנחנו לא נהיה לשותף הזה ונגיד שפה אנחנו צריכים לעזור, אז משהו פה כשלנו

שי אבו:       מילה אחת למערכת הבנקאית

שי אבו:  אפשר לדבר פה על חינוך פיננסי אבל אי-אפשר במקביל לייצר פעולה ולהגיד, בוא תיקח הלוואה לחופש

שי אבו:  אי-אפשר לדבר על סוכנות ביטוח כזו או אחרת שבמקביל מנסה למכור למישהו תאונות אישיות שהוא לא בהכרח צריך

שי אבו:       אני קורא לכם כאנשי מקצוע, בסוף החבר'ה הצעירים, מה שחשוב להם זאת הערכיות

שי אבו:  תביאו להם ערך

שי אבו:  אם תביאו ערך, אז תאמינו לי שבסוף תהיה פה חברה ערכית

שי אבו:  כשאני רואה אדם עם חובות ובא עורך-דין שמעודד אותו לעשות פשיטת רגל על חובות של 60,000-70,000, זה פשע מוסרי וערכי ואולי חסרים פה מלשכת עורכי-הדין

שי אבו:       לכן אני אומר לך רון, בנימה אישית

שי אבו:  אנחנו באים מאותו מקום, פתח-תקווה, ואני באמת רוצה באמת שיהיה פה פתח של תקווה

רון כץ: עיר האורות

שי אבו: אתה אמרת

שי אבו:       אני אשמח לעזור לך לקדם את זה

שי אבו:  אני אשמח מאוד להיות חלק מזה, מהמקום הערכי והמוסרי

שי אבו:  אני אשמח שיהיו שותפים לדרך

רון כץ: חבר הכנסת ירון לוי, בבקשה

ירון לוי: תודה שהזמנת אותי לוועדה

ירון לוי:       שי, דיברת הרבה על המילה ערך

ירון לוי:  אני רוצה לספר סיפור קטן ולדבר על הערך שדיברת עליו

ירון לוי:  לאחרונה קניתי קפה בארומה עם הבן שלי והעברתי את הטלפון על הקופסה השחורה שם והיה צפצוף

ירון לוי:  אז הוא שאל אותי: אבא, מה עשית? אמרתי: שילמתי

ירון לוי:  אז הוא שאל: מאיפה הלך הכסף? אמרתי לו: מהחשבון שלי לחשבון של בית העסק

ירון לוי:  אז הוא שאל: מי סחב את הכסף?     בעולם שאנחנו נמצאים היום ילדים לא יודעים מה הערך של הכסף

ירון לוי:  בעבר, כשאבא היה מרוויח משכורת זה היה כסף

ירון לוי:  היינו יכולים לחוש את הכסף

ירון לוי:  זה מתחבר לדברים של דניאל ושל רון

ירון לוי:  הנושא הזה צריך להיכנס כנושא במערכת החינוך וזה מה שאתה עושה וזה מה שאתה מביא לשולחן

ירון לוי:       אלה הימים הראשונים שלי כאן וזה תמיד כל יום מרגש אותי לראות עד כמה נושאים חשובים עולים על השולחן

ירון לוי:  אני בטוח שתצליח בדבר הזה כי אתה הגעת מהמוניציפאלי

ירון לוי:  גם אני הגעתי משם כסגן ראש עיר

ירון לוי:  היכולת שלך ושלנו שמגיעים מהתחום המוניציפאלי הוא לדעת לעשות את השלבים וליצור את החיבור הזה, בדיוק כמו שאתה עושה כאן

ירון לוי:       דיברו כאן על הרבה נושאים ואני חייב להגיד לכם שאני מבין הרבה מושגים אבל אני לא בטוח שאני מבין עד הסוף

ירון לוי:  אני גם לא בטוח שהסבתא שלי תוכל להיכנס לאתר או שחברים בגיל שלי יבינו בדיוק את ההשקעות שהם יוכלו לעשות

ירון לוי:  הכסף הפך להיות וירטואלי והמדינה גם מגבילה את הסכומים שאנחנו יכולים להוציא, בסוף לא נוכל לחוש את הכסף

ירון לוי:  ברגע שנגרום לילדים שלנו להבין איך הערך שלו בא לידי ביטוי, אנחנו כבר נעשה צעד אחד קדימה

ירון לוי:       יש עוד הרבה דברים לומר אבל כחבר כנסת חדש אני אמשיך להקשיב

רון כץ: לך יש אצלי קרדיט בלי נגמר

רון כץ:  תודה רבה

קריאה: פעם ראשונה שבת-ים ובפתח תקווה משתפים פעולה

רון כץ: ארגון פעמונים, בבקשה

שרון לוין: אני מנהלת ההסברה של ארגון "פעמונים"

שרון לוין:  תודה רבה על דיון חשוב מאוד ואני שמחה לייצג

שרון לוין:  באמת הוזכרנו פה במספר תוכניות שאנחנו שותפים להן

שרון לוין:  אנחנו עמותה, ארגון חברתי שקיים מעל 20 שנה ומפעילים מעל 3,000 מתנדבים ברחבי הארץ

רון כץ: עושים עבודה נהדרת

שרון לוין: אנחנו מלווים משפחות וגם מדריכים במסגרת המכללה לחינוך פיננסי שלנו

שרון לוין:  ביחידת המחקר אנחנו מוצאים לא מעט מחקרים שתומכים בכל התחום הזה של התנהלות כלכלית וחינוך פיננסי

שרון לוין:       בשנתיים האחרונות קיימנו כנס

שרון לוין:  השנה הנושא היה יוקר המחייה

שרון לוין:  בכנס אנחנו מפרסמים את מדד פעמונים לחוסן כלכלי

שרון לוין:  זה איזה ציון בין 1 ל-100 והשנה הציון היה 65

שרון לוין:  מדד לחוסן כלכלי של משפחות בישראל

רון כץ: יש השוואה למדינה אחרת

שרון לוין: זה סקר שלנו

שרון לוין:  אלה לא משפחות מפעמונים אלא מעל 1,000 משפחות בישראל

שרון לוין:  זה מדד מייצג של כלל האוכלוסייה

שרון לוין:  יש עלייה מאוד גדולה במספר הפניות של משפחות כדי לקבל את הסיוע

שרון לוין:  גם אנחנו מדריכים במסגרת "גפן" ומסגרות נוספות

שרון לוין:  בדקנו מחקרים ממדינות ה-OECD  כמו קנדה, אוסטרליה וניו-זילנד כדי לבדוק מה אפקטיבי

שרון לוין:  זה יפה ללמד חינוך פיננסי אבל צריך גם ללמוד את האפקטיביות

שרון לוין:  אחד הדברים זה מה שנורית אמרה קודם, להגיע לאנשים בנקודה שבה יש להם צומת בחיים והם צריכים לקבל החלטות שמשפיעות עליהם לאורך זמן

שרון לוין:  לא סתם הוזכרו פה חבר'ה ב-יב', חיילים משוחררים, זוגות צעירים והכנה לפרישה, כי אלה הנקודות שבהן אנשים מקבלים החלטות מאוד משמעותיות שבאמת משפיעות לאורך זמן

שרון לוין:       שמענו כאן המון תוכניות ומערכי שיעור וגם אנחנו בשיתוף צמוד עם כל הגופים הממשלתיים כאן

שרון לוין:  אני מברכת אותך על כינוס הדיון כי אנחנו כל הזמן קוראים ליישם את האסטרטגיה לאומית

שרון לוין:  נכתבה כאן תוכנית לפני כמה שנים ואנחנו צריכים ליישם אותה

שרון לוין:       אני גם מברכת את רשות שוק ההון שמרימה שוב את הכפפה למחלקה לחינוך פיננסי כי היא אמונה על הדבר הזה

שרון לוין:  אנחנו נשמח מאוד לשתף פעולה וניתן את כל הייעוץ שצריך מתוך הניסיון רב השנים שיש לנו כי זה נושא סופר חשוב שנוגע בכולנו

שרון לוין:  אנחנו פוגשים עכשיו משפחות והם לא מבינים מה ההשפעה של האינפלציה על ההוצאות שלהם ומה זה אומר יוקר המחייה

שרון לוין:  אלה כל מיני סיסמאות שאנחנו מדברים עליהם ואנשים לא עושים את החיבור הזה

שרון לוין:       לכן אני מאוד מברכת ונשמח להיות שותפים בכל דבר שתצטרכו

רון כץ: רנין מבנק הפועלים

רנין מורדי: אני מנהלת את המרכז לצמיחה פיננסית וגם מנהלת את הפעילות של החברה הערבית בבנק

רון כץ: מה זה המרכז לצמיחה פיננסית?     

רנין מורדי: אני חושבת שזה הדבר שמקשר ומגשר פה בהרבה דברים כי אנחנו נוגעים כמעט בכל האוכלוסיות

רנין מורדי:  המרכז זאת אג'נדה חברתית של הבנק שהוקם לפני חמש שנים במטרה לתת כלים וידע לציבור הרחב

רנין מורדי:  אני לא מדברת רק על לקוחות בנק הפועלים כי אנחנו גם בכוונה לא אומרים שאנחנו בנק הפועלים

רנין מורדי:  אנחנו מאוד מאמינים שאם ניתן לאנשים את הידע והכלים הם יוכלו לקבל החלטות כלכליות נכונות ותהיה כאן גם צמיחה פיננסית

רנין מורדי:  מתוך האמונה הזאת אנחנו פועלים

רנין מורדי:       המרכז הוקם לפני חמש שנים כאשר יש לנו אתר שנקרא "המרכז לצמיחה פיננסית"

רנין מורדי:  באתר הזה יש יותר מ-550 פריטי תוכן בשפה העברית

רנין מורדי:  יש לנו גם בשפה הערבית מותאם תרבותית, כי זה לא מספיק רק לתרגם

רנין מורדי:  חשוב מאוד להתייחס לתרבות ולמאפיינים כדי שבסופו של דבר נגיע לתוצאה של שינוי התנהגות

רון כץ: אתם מפרסמים את זה איפשהו?     

רנין מורדי: יש לי שתי יחידות

רנין מורדי:  יחידה אחת נקראת תוכן פיתוח תוכן

רנין מורדי:  אנחנו מפתחים תוכן כל הזמן לדברים האקטואליים שקורים

רנין מורדי:  לדוגמה, אם יש עלייה של ריבית אז כנראה אנשים לא ישימו לב בחודש חודשיים הראשונים שהסכומים עלו

רנין מורדי:  פיתחנו תוכן בנושא

רנין מורדי:  תלכו לבנקים, תבדקו מה אפשר לעשות, מה זה איחוד הלוואות

רנין מורדי:       יש לנו יחידה אחרת שנקראת שיווק ואנליזה שהמטרה של היחידה הזאת כל הזמן לעשות כל הזמן פעילות לכולם בעברית ובערבית

רון כץ: כמה נכנסו לאתר הזה

רנין מורדי: אנחנו גם עושים הרצאות

רנין מורדי:  יש את הידע שיש באתר ובנוסף - - -      

רון כץ: מתי הקמתם אותו?     

רנין מורדי: לפני חמש שנים

רון כץ: 80,000 בחמש שנים?     

רנין מורדי: בחמש שנים 80,000 אנשים השתתפו בהרצאות של המרכז

רון כץ: כמה אנשים נכנסו לאתר?     

רנין מורדי: יותר מ-2

רנין מורדי: 5 מיליון

רנין מורדי:  יש לנו משהו כמו 7 מיליון דפים נצפים ומשהו כמו 100,000 כניסות לאתר בחודש

רנין מורדי:  אנחנו כל הזמן מוסיפים תוכן

רנין מורדי:  השנה, לדוגמה, השקנו את הגרסה "צומחים למהדרין"

רנין מורדי:  ממש התאמנו את התכנים לאוכלוסייה החרדית

רנין מורדי:  יש לנו מפתחי תוכן שהם מהאוכלוסייה החרדית

רון כץ: אני לא שמעתי על זה

רון כץ:  משרדי הממשלה, אתם מכירים את זה?     

נורית פלתר איתן: בוודאי

רון כץ: יש שיתוף פעולה לקדם את התכנים האלה? אתם עוזרים אחד לשני כדי שזה יגיע ליותר אנשים? אתם חושבים שזה צריך להגיע ליותר אנשים

נורית פלתר איתן: אני אדבר כבנק ישראל

נורית פלתר איתן:  אני מכירה מאוד את מרכז הצמיחה ואת העבודה שנעשית שם ונעשית שם עבודה טובה

נורית פלתר איתן:  ברמה המקצועית נעשית שם עבודה טובה

נורית פלתר איתן:  אבל זה עוד אחד מיני

נורית פלתר איתן:       צריך איזה one stop shop

נורית פלתר איתן:  עודף אינפורמציה מייצר רעש באוזניים

נורית פלתר איתן:  הציבור לא יכול לקלוט את כל האינפורמציה הזאת והוא גם לא יכול לעבד בעצמו את הכול

לינור דויטש: עם כל הכבוד, לכולם יש מטרות טובות אבל מדובר על מרכז מטעמו של בנק הפועלים

לינור דויטש:  לא תפקידה של המדינה לבוא ולהתייעץ עם בנק הפועלים

לינור דויטש:  זה לא של בנק ישראל ולא של משרד החינוך

לינור דויטש:  זה גורם מטעם בנק הפועלים

לינור דויטש:  זה מאוד יפה שהוא מנסה לתרום אחרי שהוא גובה עמלות של מיליארדים, מעלה תשואה מ-10% ל-20% ושובר את השיא של עצמו שנה אחרי שנה, הוא בא ותורם ומקים מרכז לאוריינות פיננסית

לינור דויטש:  באמת, ליבי נמס מחדוות הנתינה פה

לינור דויטש:  המדינה לא צריכה להתייעץ איתו ולא לשתף פעולה

לינור דויטש:  למדינה יש אחריות לבוא ולגבש את התוכנית הזאת בעצמה

לינור דויטש:  עם כל הכבוד לבנק הפועלים ולעזרה שרוצים לתת, ואני מבינה שכולם רוצים להרגיש טוב לגבי עצמם אבל אני חושבת שאם בנק הפועלים היה רוצה, הוא יכול היה פשוט להוריד את העמלות ולהיות פחות עושק הציבור ולא ללכת לחפש את עצמו דרך אחריות שהוא נותן באוריינות פיננסית

לינור דויטש:       אני רק רוצה להסב את תשומת ליבך לזה שלא תבקש מהמדינה להתייעץ עם גוף כזה

רון כץ: השאלה שלי היתה האם הם מפקחים על התכנים?     

רנין מורדי: כל התכנים עוברים את הפיקוח האקדמי של פרופסור צבי אקשטיין מאוניברסיטת רייכמן

רנין מורדי:  יש לנו גם כנס חינוך פיננסי מקצועי שעושים כל שנה עם אוניברסיטת רייכמן

רנין מורדי:  כמובן יש גם פעילויות עם סטודנטים כי אנחנו מאמינים שאנחנו צריכים את המעורבות של כולם

רנין מורדי:  התכנים שלנו בנויים לכולם מגיל כיתה א' עד הגיל השלישי

רנין מורדי:  אם תיכנסו לאתר תיראו מערכי שיעור שלמים לכולם

רנין מורדי:  זה פתוח לציבור, יש שם מצגות וכולם יכולים להוריד את זה

רנין מורדי:  יש גם משחקים של משפחות, משחקי קלפים שאנחנו גם מחלקים לצעירים דרך העמותות

רנין מורדי:  משתדלים באמת להגיע לכולם בכל צמתי החיים

רנין מורדי:       גם גרושה זה צומת חיים והיא צריכה לקבל החלטות פיננסיות אחרות

רנין מורדי:  כנ"ל אלמנות

רנין מורדי:  לנשים במיוחד, יש לנו קטגוריה שלמה, יש לנו קטגוריה לבעלי עסקים

רנין מורדי:  משתדלים באמת לתת לכולם

רנין מורדי:       לאזרחים הוותיקים עשינו משהו מאוד יפה

רנין מורדי:  פתחנו קורס בזום ונרשמים שם לשישה מפגשים שבו עוברים איתם גם על ניהול פיננסי לחשבון

רנין מורדי:  להרבה אזרחים ותיקים יש שינויים בחשבון

רנין מורדי:  למשל, הוראות קבע שצריך לבטל, מנויים שהם לא יודעים שהם עדיין ממשיכים לשלם

רנין מורדי:  אנחנו נותנים להם את כל הידע הזה

רנין מורדי:  אנחנו מוודאים לפני שהם נרשמים שהם יודעים להפעיל את הזום

רנין מורדי:  אם הם לא יודעים, אז יש חברה שמתקשרת ועוזרת להם לתפעל את הדבר הזה

רנין מורדי:       אנחנו עושים שיתופי פעולה עם אתרים ידועים, כמו מוטק'ה, שלהם יש את מספר האזרחים הוותיקים הכי גבוה בארץ

רנין מורדי:  גם שם אנחנו עושים שיתופי פעולה

רנין מורדי:  אנחנו עושים שיתופי פעולה עם העמותות

רנין מורדי:  באג'נדה שלנו על חינוך פיננסי, דרך פועלים בקהילה שתורמים, אנחנו אומרים שאנחנו רוצים להתמקד בנושא של חינוך פיננסי

רנין מורדי:  זה אומר שאם אנחנו רוצים לתרום למלגות, אז אנחנו רוצים שהסטודנטים יעבירו הלאה

רנין מורדי:  נותנים להם הכשרה של "train a trainer"

רנין מורדי:  מאמנים אותם וכך הם מקבלים ערך עצמי ויודעים איך הם מנצלים את הכסף שלהם טוב יותר ומנהלים את התקציבים שלהם טוב יותר

רנין מורדי:  הם מעבירים את זה הלאה ומלווים משפחות

רנין מורדי:       אותו דבר אצלנו

רנין מורדי:  בנוסף להרצאות ולקורסים שאנחנו נותנים, אנחנו גם נותנים אפשרות לליווי פיננסי דרך עמותות כמו "עמותת עוגן", "קרן שמש לעסקים", "עמותת חסדי לב" לפרטיים

רנין מורדי:  יש גם שיתוף פעולה של פועלים בקהילה עם עמותת "פעמונים"

רנין מורדי:  כמו שאמרתי, אנחנו משתדלים להגיע לכולם והמספרים מדברים בעד עצמם

רנין מורדי:      כמו שאמרתי, יש לנו 7 מיליון דפים

רנין מורדי:  משהו כמו 10% מהמשתתפים בהרצאות אלה אזרחים ותיקים

רנין מורדי:  השנה התחלנו לעבוד גם עם צה"ל וחיילים

רנין מורדי:  יותר מ-1,000 חיילים כבר השתתפו בהרצאות שלנו

רנין מורדי:  היה גם קורס לקצינים ולא רק לחיילים

רנין מורדי:  אי-אפשר להגיד שזה צריך חינוך פיננסי וזה לא

רנין מורדי:  להיפך, אנשים שיחסית אמידים ויש להם הכנסה טובה, הם אלה שהולכים לאיבוד בעולם הזה של עושר בידע והרבה דברים מסיחי דעת

רון כץ: הידע חסר לכולם פה, זה ברור

רנין מורדי: הידע חסר לכולם, אני מסכימה איתך

רנין מורדי:       יש לנו פודקסטים שהתחלנו השנה עם יעקב אלון בסוגיות מחיי היום יום

רנין מורדי:  גם שם יש לנו יותר מ-80,000 מאזינים ויש איזה חמישה נושאים שזכו לביקורות ממש יפות

רנין מורדי:       בנוסף לכל זה, אי-אפשר לא למדוד, לא לסקר ולא לקיים משובים

רנין מורדי:  גם בליווי עצמו אנחנו בודקים את המצב של המשפחה לפני ואחרי

רנין מורדי:  כמובן, הליווי נעשה על-ידי עמותות אז אנחנו לא יודעים מי האנשים שמקבלים את הליווי

רנין מורדי:  אין שום התניה מי הלקוח

רנין מורדי:  גם מי שנכנס אלינו לאתר הוא לא צריך להזדהות ולא ירשום תעודת זהות, כי לא מעניין אותנו מאיפה הוא בא

רנין מורדי:  אנחנו רואים איך האנשים מקטלגים ומעודדים את הידע שלהם

רנין מורדי:  מ-10% או 20% של ידע מכל מיני שאלות שאנחנו שואלים, אחרי הליווי זה הופך להיות 65% ו-80%

רנין מורדי:  ברור שכשמקבלים את הידע אז ההתנהלות היא אחרת

רנין מורדי:       כנ"ל במשובים אחרי ההרצאות

רנין מורדי:  אנחנו מנסים להקשיב ועושים סקר הרגלים פיננסיים

רנין מורדי:  לפעמים אנחנו עושים אותו פעמיים בשנה ולפעמים פעם בשנה

רנין מורדי:  זה מדגם מייצג

רנין מורדי:  מכניסים שם גם את האוכלוסייה הערבית ואת שאר האוכלוסייה ברמה הארצית

רנין מורדי:  בדרך-כלל, בין 500 ל-700 מדגמים

רנין מורדי:  זה אינטרנטי וכולל גם סקר טלפוני כי באוכלוסייה הערבית מאוד חשוב לעשות גם טלפונית כי הצרכים שם שונים

רנין מורדי:       אני מסכימה עם מה שנורית אמרה בהתחלה

רנין מורדי:  באוכלוסייה הערבית כל המדדים היו מתחת

רנין מורדי:  הבעיה הכי גדולה היתה שלמרות שהמצב שלהם יותר גרוע בכל המדדים, הם לא חושבים שהם צריכים כלים להתנהלות פיננסית ולכן העבודה שם הרבה יותר קשה

רנין מורדי:       אנחנו בשיתוף פעולה עם כמה מהארגונים ואני אשמח לשיתוף פעולה מלא עם כולם

רנין מורדי:  אני רק אחזק את כל מה שאמרתי כמי שהתנדבה לכל הפעילויות שהוא דיבר עליהן, עוד לפני שהתחלתי במרכז הפיננסי

רנין מורדי:  העברתי הרצאות וראיתי את האפקטיביות

רנין מורדי:  אני יכולה להגיד לכם שכשסיימתי הרצאה ב"שלישי בשלייקס", שהיו בה 150 אזרחים ותיקים

רנין מורדי:  לקח לי שעה לצאת מהדלת כי היו הרבה שאלות

רנין מורדי:  הדבר הזה מוכיח את עצמו

טיבי רבינוביץ: רציתי להגיד עוד שני משפטים

טיבי רבינוביץ:  קודם כל, במדינות נכשלות כמו איטליה, אנגליה, גרמניה, ספרד וצרפת יש מעורבות מאוד אינטנסיבית של המערכת הבנקאית בהקניית ידע פיננסי

טיבי רבינוביץ:  אני חושב שכל עוד הדבר הזה נעשה בצורה  מבוקרת ומפוקחת, בדיוק כמו שנעשה עכשיו, היא מביאה לתוצאה מיטבית

טיבי רבינוביץ:       נכון שאתה יכול להיות דובי לא לא ובלתי שתראה אפילו עמוד של תוכנית תגיד למה בנקים זה דבר נורא ואיום

טיבי רבינוביץ:  לא בכדי, מי שתמיד אומר לא זה תמיד אנשים שלא נחשפו לכלום, לא ראו כלום וגם לא עשו כלום

טיבי רבינוביץ:  כל אלה שנחשפו ועשו נתנו פידבקים מדהימים והצביעו על הצורך והערך שנתנו פעולות כאלה

טיבי רבינוביץ:  לא בכדי פעולות כאלה לא התקיימו לפני וגם לא התקיימו מאז

טיבי רבינוביץ:  לכן אני חושב שבסופו של דבר החשיפה של הציבור לתכנים כאלה כפי שהתקבלו במסגרת הפעולות שעשינו היא חשובה ביותר

לינור דויטש: אני שמחה לשמוע שאני דובי לא לא ויש מדינות כמו איטליה, שעשתה פשיטת רגל, ששם מקשיבים לבנקים, זה נהדר

לינור דויטש:  אני עומדת על דעתי שלא ראוי ולא נכון שהבנקים הם אלה שיעבירו חינוך פיננסי ולא שיניתי אותה בעקבות דברי טיבי

יגאל אלון: אני חבר הוועדה הפנסיונית

יגאל אלון:  אני 30 שנה סוכן ביטוח פנסיוני בלשכת סוכני הביטוח

יגאל אלון:  במקרה יושב-ראש הוועדה לא יכול היה להגיע ומצאתי לנכון להגיע כי הרבה זמן יש לי רעיון בקשר לחינוך פיננסי ומה אפשר לעשות בו בכלים שיש היום בישראל

יגאל אלון:  אנחנו מדברים הרבה על ידע פיננסי אבל בעצם זאת שפה

יגאל אלון:  אם לא משתמשים בה אז לא יודעים כל-כך איך לעבוד איתה

יגאל אלון:  צריך להנחיל אותה ברגעים שאנשים משתמשים

יגאל אלון:       חשבתי מה אפשר לעשות עם מה שיש לנו היום

יגאל אלון:  יש היום שני דברים שאפשר להשתמש בהם

יגאל אלון:  אחד, זה צו ההרחבה לפנסיית חובה והשני זה הצבא

יגאל אלון:  הצבא הוא מורה אובייקטיבי

יגאל אלון:  בצו ההרחבה יש שתי לקונות

יגאל אלון:  אחת מהן, שהוא קובע מי זכאי לקבל פנסיה בישראל וקבעו לנשים מעל גיל 20 וגברים מעל גיל 21

יגאל אלון:  כלומר, בכוונה הוציאו את החיילים

יגאל אלון:  אין חיילים בצו פנסיה חובה

יגאל אלון:  עשיתי חישוב כמה כסף יעלה לבטח את החיילים ומה ייצא לנו מזה

יגאל אלון:       בהנחה שבכל מחזור גיוס יש 100,000 חיילים, כך אני מעריך ומשכורת של חייל זה 1,800 שקל

יגאל אלון:  אם כל חייל יקבל 20% מהשכר, אז העלות של המדינה זה 36 מיליון שקלים בחודש ו-430 מיליון שקלים בשנה

יגאל אלון:  זה לא סכום מדהים

יגאל אלון:       מה יוצא לנו מזה? יוצא לנו מזה שהחייל שמשתחרר אסור לו למשוך את הכסף והוא כבר מרוויח את השיעור של הריבית דריבית

יגאל אלון:  כלומר, הכסף שלו עובד 47 שנה עד הפנסיה והוא מגדיל את הפנסיה שלו ב-650 שקלים

יגאל אלון:  כלומר, אנחנו משקיעים במשך 3 שנים 430 מיליון שקלים אבל מקבלים פי שתיים מזה למשך 30 שנה

יגאל אלון:  זה דבר שהמדינה צריכה לשנות

יגאל אלון:       פנסיית חובה לא צריך לעשות, צריך לבטל בכלל את הגיל

יגאל אלון:  בדרך סיפרתי ליניב והוא אמר: אבל מה פתאום שיעשו פנסיה לבת שלי שעכשיו היא בת 15? אמרתי: למה לא? למה לשלם לה משכורת, שיעשו לה גם פנסיה בגיל 15

יגאל אלון:  להשפעה של הריבית דריבית הזאת יש לאורך זמן השפעה גדולה

יגאל אלון:       למה צבא? אני חושב בדמיון שלי על פלוגת צנחנים שעכשיו גמרה קורס צניחה

יגאל אלון:  שבוע אחרי שעשו להם פנסיית חובה לפני חצי שניה, בא סוכן ביטוח ביום מילואים ללמד אותם איך משתמשים בזה

יגאל אלון:  הוא אומר לחיילים: תפתחו את הטלפון ותגידו לי כמה כסף צברתם בפנסיה בחצי שנה שלכם? הם לא יודעים

יגאל אלון:  הוא מראה להם איך להיכנס לאתר

יגאל אלון:  הוא מסביר להם כמה דמי ניהול הם משלמים

יגאל אלון:  זה לא חייב להיות סוכן ביטוח

יגאל אלון:  זה יכול להיות גם בנקאי וגם לינור מוזמנת להתנדב ליום בצבא ולעשות את זה

רון כץ: תודה רבה

אלעד בורשטיין: אני הנציג של איגוד הברוקרים

אלעד בורשטיין:  אני אגיד בכנות שאנחנו לא צריכים את המדינה בשביל להעניק חינוך פיננסי

אלעד בורשטיין:  אנחנו מעבירים קורסים

אלעד בורשטיין:  אני חושב שהבעיה שלא התייחסו אליה היא נושא הפחד, הפחד של הלימוד של התחום הספציפי הזה

אלעד בורשטיין:  אפילו שמעתי על כל מיני סיטואציות שבהם נותנים להם בליץ של מונחים ויסודות וזה רק מעצים את הפחד

אלעד בורשטיין:  אין שום בעיה, המידע כולו קיים ברשת

אלעד בורשטיין:  לא צריך את משרד החינוך כדי לדעת מה זה ריבית ומה זאת אינפלציה

אלעד בורשטיין:  יש סרטונים מפה ועד יפן בעברית ובאנגלית

אלעד בורשטיין:  זה גם המקום שבו אנשים בגילאים 25 לן-45 צורכים היום את המידע הפיננסי שלהם

אלעד בורשטיין:       השנקל שלי לדיון הזה הוא שצריך לטפל ביסודות

אלעד בורשטיין:  מה מונע מהאנשים האלה ללמוד ולדעת יותר? מה מוטיב הפחד בתוך כל הסיטואציה הזאת שהופך את האירוע ליותר מורכב?     אני חושב שברגע שנתעסק יותר בחכות ופחות בדגים, מן הסתם נמצא את הציבור ברמת ידע גבוהה יותר

שרון ניר: אני היועצת המשפטית של המועצה לצרכנות

שרון ניר:       אני רואה פה את הגורמים הממשלתיים ואת הגורמים הפרטיים מהצד השני

שרון ניר:  מהצד הממשלתי אני שומעת שיש תקציבים וקצת קשה להוציא אותם החוצה

שרון ניר:  מהצד האחר, משקיעים תקציבים לצורך קידום חינוך פיננסי, כשכל אחד עם האינטרס הקטן שיש לצידו

שרון ניר:       אנחנו חברה ממשלתית שאחת מהמטרות שלה זה קידום חינוך פיננסי

שרון ניר:  אנחנו מוצאים את עצמנו בלי תקציב כדי לקדם בדיוק את המטרה שאנחנו צריכים לקדם

שרון ניר:  אז תמצאו גם גורמי ביניים להעביר תקציבים כדי שכן יהיה אפשר להרים החוצה

שרון ניר:  בתקציבים הדלים שלנו ולפעמים גם בלי תקציב בכלל, אנחנו כן מגיעים לבתי אבות ונותנים הרצאות, אנחנו הכנו מערכי שיעור

שרון ניר:  בעבר היה לנו איזה שיתוף פעולה עם משרד החינוך

שרון ניר:       יש אצלנו באתר האינטרנט מידע עבור צרכנים ובין היתר גם על חינוך פיננסי

שרון ניר:  יש לנו 20 מערכי שיעור למורים כדי להעביר את במערכת החינוך

שרון ניר:  אפשר לעשות להם התאמה כזאת או אחרת

שרון ניר:  אני מאוד אשמח אם כל אותם גורמים ממשלתיים ירימו את הכפפה לחברה ממשלתית שאחת המטרות הכתובות בחוק שלה זה לקדם חינוך פיננסי ונקדם את המטרה הזאת יחד

רון כץ: זה אחד מהדיונים שנכנסתי אליהם מודאג ויצאתי קצת פחות מודאג

רון כץ:  לצערי, תחום החינוך הפיננסי בישראל מוזנח לחלוטין

רון כץ:  אבל יש פה הרבה מאוד אנשים טובים סביב השולחן הזה שרוצים לעשות ויש הם את היכולת לעשות

רון כץ:  מה שמפריד בין הביצוע בפועל שבאמת יגיע לתושבים במדינת ישראל הוא גוף שיכוון וינהל ויהיה בעל הבית של הדבר הזה

רון כץ:       היום, כמו ששמענו, כל אחד עושה כמיטב יכולתי וזה בסדר

רון כץ:  הבעיה שאנחנו גם מציפים את המדינה במידע ובסוף הוא לא מגיע לשום מקום

רון כץ:  פה אנחנו צריכים לראות איך אנחנו מאגדים את זה למקום אחד

רון כץ:  יש מקום אחד אבל צריך לראות איך המקום הזה מקבל את המשאבים כמו שצריך

רון כץ:  מכנס את מי שרלוונטי לנושא, בודק האם יש לנו פיקוח על מה שהגופים הפרטיים עושים

רון כץ:       מצד אחד, יש פה גופים פרטיים עם הרבה רצון טוב שנותנים מידע אבל מצד שני, אנחנו לא יכולים לזרוק את זה לחלל

רון כץ:  צודק מי שאמר, אנחנו צריכים לפקח על מה שקורה פה

רון כץ:  אנחנו צריכים לשים לב שיש הרבה מאוד הונאות שמתלבשים על הדפים שלנו

רון כץ:  מישהו צריך להיות אחראי רק על הנושא הזה, בייחוד באוכלוסייה המבוגרת יותר

רון כץ:       אם יש משהו אחד שחזר על עצמו תמיד בין כל היושבים המומחים סביב השולחן הזה שאין חינוך פיננסי במדינת ישראל

רון כץ:  אין, לא קיים

רון כץ:  לא קיים כי לא הגדרנו שזה מה שמדינת ישראל רוצה שיקרה

רון כץ:  במדינה עם המוחות הטובים ביותר, עם החדשנות ברמה הגבוהה ביותר ועם אנשים שיכולים לעשות את זה בצורה הטובה ביותר, פשוט לא הגדרנו לעצמנו יעד

רון כץ:  אם לא מגדירים יעד, ברור שלא נגיע ליעד

רון כץ:       פה אני אומר גם למשרד החינוך ואחרי זה למשרד הביטחון ולמשרד לשוויון חברתי בשמו החדש נגב, גליל וחוסן לאומי

רון כץ:  בסופו של דבר אנחנו צריכים ליצור רצף מגיל לידה

רון כץ:  לא יכול להיות שלא יהיה לנו תחום ספציפי במשרד החינוך שנקרא חינוך פיננסי

רון כץ:  בסופו של דבר, אחד היעדים המרכזים של משרד החינוך הוא להכין את אותו בוגר לחיים האמיתיים

רון כץ:       כשחייל מגיע לצבא לא יכול להיות שהוא יפגוש את הדבר הזה רק בכנס סיום

רון כץ:  אני הייתי בכנס סיום ואני יודע כמה אתה לא רוצה להיות שם

רון כץ:  אין לך קשב לזה

רון כץ:  אבל במהלך השירות הצבאי שלך יש הרבה מאוד הזדמנויות מתי חיילים רוצים שיוציאו אותם מהחום למזגן ולשמוע דברים וללמוד

רון כץ:  צריך לבנות לזה מסלול שישלים את משרד החינוך

רון כץ:  אחרי הצבא יש את משרד הרווחה

רון כץ:  חושבים שמשרד הרווחה מטפל רק במקרי הקיצון של החברה הישראלית אבל הוא לא

רון כץ:  הוא מטפל הרבה לפני

רון כץ:  צריך לראות שאתם נמצאים שם בשביל שלא תגיעו בסוף לנקודות קצה ואחרי זה אנחנו נגיע למשרד לחוסן לאומי נגב וגליל, שמטפל באוכלוסייה המבוגרת יותר וייתן את הכלים

רון כץ:       ברגע שנגדיר לעצמנו שזה המסלול אז אנחנו נעמוד ביעד הזה

רון כץ:  הגופים האזרחיים שרוצים לקחת חלק, זה מבורך

רון כץ:  טוב מאוד שיש גופים אזרחיים שרוצים לקחת חלק, למרות הקשיים ואולי אינטרסים חבויים

רון כץ:  אני לא מפחד מזה

רון כץ:  כל עוד מפקחים עליהם בצורה טובה, תשתמשו בהם

רון כץ:  יש שם הרבה מאוד ידע

רון כץ:  אני מניח שגם הרבה מאוד משאבים מושקעים בדבר הזה ואנחנו צריכים לראות איך אנחנו עושים את זה יחד בשביל שאזרחים במדינת ישראל, בכל שלב בחיים שלהם ידעו לבוא ולהשתמש בכל הכלים הפיננסיים שקיימים בשביל קודם כל למקסם ולהטיב עם החיים שלהם

רון כץ:  שיחיו טוב יותר, שיהיה להם קל יותר, שיהיו להם פחות דאגות וגם שתהיה להם האפשרות לא ליפול באותן מלכודות

רון כץ:  אני לא אגיד מלכודות אלא באותן נקודות שחוסר ידע יובילו אותם לשם, אחרי זה יהיה קשה להוציא אותם משם ואז אנחנו צריכים את כל הארגונים הנפלאים שיושבים סביב השולחן הזה ופעמונים וכל הארגונים האלה שפוגשים אותם

רון כץ:       אני אומר בואו נקדים תרופה למכה, בואו נגדיר לעצמנו יעד

רון כץ:  אנחנו נפנה למשרד החינוך ונבקש שחינוך פיננסי יהיה יעד

רון כץ:  אנחנו נפנה למשרד הביטחון ונבקש תוכנית ספציפית לחיילים

רון כץ:  אנחנו נפנה למשרד החוסן הלאומי והביטחון החברתי ונבקש שתהיה גם תוכנית כזאת

רון כץ:  אנחנו נפנה גם למשרד הרווחה

רון כץ:  אנחנו נבקש שתהיה ועדה אחת שמתכללת את כולם שאתם צריכים להוביל

רון כץ:  בפעם הבאה שנתכנס ואנחנו נעשה על זה מעקב, תבקש לראות שיש רצף שמתחיל בגיל לידה ונגמר בכל שלב בחיים של אזרח במדינת ישראל

רון כץ:  כל מי שיושב סביב השולחן הזה צריך להתכנס לאותם תכנים כי אנחנו מציפים את מדינת ישראל בתכנים ובסוף יש הרבה מאוד תכנים אבל אין ידע

רון כץ:  אין ידע שיורד למטה למדינה ולאזרחים

רון כץ:  זאת המטרה העיקרית שלנו

רון כץ:       אני מברך את כל מי שנמצא פה כי אתם עושים עבודה טובה, כל אחד בחלקו

רון כץ:  כמו כל דבר, כאשר כל אחד מושך לכיוון שלו, בסופו של דבר זה לא מגיע למי שזה אמור להגיע

רון כץ:       תודה גדולה לבנק ישראל שליווה אותי בתהליך

רון כץ:  כמובן למרינה שהנושא הזה חשוב לה ויקר לה באופן אישי

רון כץ:  אנחנו נעשה דיון המשך

רון כץ:  אני אבקש לקבל את כל התשובות

רון כץ:  בנק ישראל, אני סומך עליכם שתדעו לפקח על כל מה שהמערכת הבנקאית מציעה לתושבים

רון כץ:  צריך לראות שבסופו של דבר אותם אנשים באמת מקבלים מידע שהוא ניטראלי

רון כץ:  כמו שלא היינו רוצים שגופים יתלבשו על אתרים של המדינה וניצור פה איזה מצג שווא, ככה אנחנו רוצים שהחומר הזה יהיה חומר ניטראלי וזה התפקיד שלכם לראות איך אנחנו עושים את זה בצורה טובה יותר

רון כץ:       תודה רבה לכל מי שהגיע

רון כץ:  יישר כוח גדול

רון כץ:       
     הישיבה נעולה